open-index/open-wikipedia-markdown huggingface dataset:
戴森球

**戴森球**（；參見）係理論上一種巨型構造，最初係由物理學家 Freeman Dyson（**戴森**）喺1960年提出嘅。戴森主張，一個先進嘅文明可能會用一個巨大外殼或者一大拃細啲嘅結構包圍住佢哋嘅恆星，佢哋噉做就可以捕捉到更多由恆星射出嚟嘅能量，達致更有效噉使用粒恆星，反映科技高度發展嘅社會需要好多能量先至可以運作。

## 原始概念

戴森最初嗰個構想，唔一定係一個實心球體，而係更似一堆密集嘅衛星或者居住地，由四面八方圍住太陽（太陽系嘅主恆星）嚟收集太陽嘅能量。呢堆嘢會收集大量能量去滿足佢哋高度文明嘅科技需求。起初嗰陣，戴森嘅諗法唔係咁著重於想建造噉嘅巨型結構，而係想透過戴森球嘅諗法嚟探索外星智能——「如果離地球好遠嘅某啲地方，有科技水平極高嘅外星人，噉人類或者可以透過探測遙遠恆星嘅光（睇吓呢啲光會唔會週期性噉望落似係有啲巨型嘅嘢遮住咗），嚟探測佢哋嘅存在。

## 進階變體

隨住時間過去，研究外星生命嘅人以及科幻作家喺度思考，出現咗幾種戴森球概念嘅變體。

### 戴森群
:**戴森群**（）
最簡單嗰個諗頭係**戴森群**，即係一堆以唔同軌道圍住恆星嚟轉嘅獨立衛星。呢種做法被認為係最可行嗰一種變體，因為呢種做法可以「逐啲逐啲噉起」，人類可以慢慢逐一噉發射啲構造（想像太空站呀噉）上太空，透過幾個世紀咁耐嘅工作嚟製造戴森群。

### 戴森泡
:**戴森泡**（，當中**泡**係指**泡沫**）
另一個變體係**戴森泡**，講緊啲構造會具有相對於恆星靜止嘅輕量級太陽帆。呢啲太陽帆會承受嚟自恆星嘅壓力（呢股力會將個構造推向外）而呢股力會同恆星嘅引力互相抵消，噉就算個構造唔圍住太陽公轉，都唔會畀太陽嘅引力吸引而撞落太陽度。

### 戴森殼
:**戴森殼**（）
**戴森殼**係一個比較具推測性嘅做法，講緊真係搵個球體噉形嘅結構包住粒恆星。呢種巨大結構明顯有個問題，就係起佢要用嘅材料必需要能夠承受巨大嘅力量，有前所未見咁勁嘅抗拉強度。因此，戴森殼廣泛認為係用現有（或者可預見）技術實現唔到嘅。

## 係咪可行
建造任何類型嘅戴森球，都係一項重大嘅挑戰。例如「咁多材料去邊度搵」就係一條大問題，科學家同工程師計過數，即使建造一個戴森群都需要天文數字咁多嘅材料，遠遠超過地球上可用嘅資源嘅量。因此，人類將要由小行星或者其他行星嗰度開採必要嘅資源先得。

除此之外，亦都有理論上嘅問題，例如「點樣維持啲構造喺軌道上，防止戴森群當中咁多衛星之間碰撞」就係一條大問題。而且除非開發出某種前所未有嘅材料，否則戴森殼或者任何類似嘅剛硬結構都可能會因為引力而崩塌。

因為咁多技術問題，直至廿一世紀初，戴森球都仲停留喺構想同科幻嘅層面。

## 引咗
2024年至2025年荷蘭甲組足球聯賽

**2024年至2025年荷蘭甲組足球聯賽**（）係第69屆荷蘭甲組足球聯賽賽事。今屆荷甲聯賽喺2024年8月9號開鑼。最後由PSV燕豪芬攞冠軍。

## 參賽隊伍
2024-25年荷蘭甲組足球聯賽賽季總共有18支球隊。

## 積分榜

## 對賽成績

## 歐協聯出線附加賽

### 準決賽

----

### 決賽

## 升降班附加賽

### 半準決賽

### 準決賽

### 決賽

## 參考


## 連出去
*官方網站
荷華高斯

**荷華高斯**（）係荷蘭阿爾默洛一間職業足球球會，依家踢緊荷蘭甲組足球聯賽。

## 榮譽
*荷蘭甲組足球聯賽冠軍：1927年、1941年

## 參考


## 連出去
*官方網站
楊小龍

**楊小龍**係香港嘅親中派商人，外號「香港蘭花大王」，創立咗千葉園。

## 部分公職

* 福建省港區政協委員聯誼會第二屆理事
* 香港漳浦同鄉會會長
* 香港漳州同鄉總會監事長

## 政治立場
佢係香港親中派人士，亦係漳州市政協常委，有時參與活動學習貫徹三中全會精神。

佢支持北京未經諮詢或香港人同意，強行訂立嘅《港版國安法》同縮減直選議席比例同埋設立政治篩選大幅限制非建制派嘅所謂完善選舉制度，亦呼籲市民參與設立政治篩選同削減區議會直選議席嘅2023年香港區議會選舉，並支所謂持「愛國者治港」理念。

## 參考來源
郭綠明

**郭綠明**係香港嘅親中派商人

## 部分公職

* 香港漳州同鄉總會會長
* 福建省政協委員
* 香港福建社團聯會副主席
* 第二屆漳州市港區政協委員聯誼會會長
* 東區防火委員會委員

## 政治立場
佢係香港親中派人士，曾經呼籲人參與設立政治篩選並大幅度削減直選議席嘅2023年香港區議會選舉，又支持排除異見嘅所謂「愛國者治港」。此外，佢亦參與推廣學習貫徹三中全會，並曾經幫手宣傳中國對武漢肺炎香港疫情嘅支援。

## 參考來源
如水

《**如水**》（英文：**Flow Hong Kong**，簡稱**Flow HK**）係個由海外香港人經營嘅網上媒體，2021年開張，編委會包括張崑陽、黃台仰、鄺頌晴呢啲流亡海外嘅香港社運人士。

## 事件
### 遭香港網絡供應商封鎖
2024年10月4號，有喺香港境內嘅網民發現連唔到去《如水》個網站，涉及網絡供應商包括數碼通、3香港同香港寬頻，未知係咪由香港政府下令封鎖。香港政府保安局發言人回應媒體查詢只係話就提問嘅情況應該向有關服務提供者查詢。但係《如水》證實香港警方曾經喺2024年9月3號發電郵去託管《如水》網站嘅美國公司Automattic Inc.，指控《如水》可能觸犯香港國安法，要求將網站落架，但係Automattic冇跟從。

## 參考

## 出面網頁
*如水
蟹肉

**蟹肉**係蟹嘅肉，係種比較常見嘅海鮮食材，脂肪含量低。

## 睇埋
*仿蟹柳
*賽螃蟹
罐頭魚

**罐頭魚**又叫**魚罐頭**，係指裝住魚肉嘅罐頭，常見嘅包括沙甸魚同吞拿魚，中式嘅就有豆豉鯪魚。
私家診所

**私家診所**係指由醫生自己經營嘅診所，同由政府經營嘅公立診所相對。一間私家診所通常得一位或者最多幾位醫生（多數係普通科醫生），同埋有負責登記同配藥嘅護士。

## 睇埋
*私家醫院
驗血脂

**驗血脂**，又叫**血脂檢查**，係驗血嘅一種，主要係睇血入面嘅脂肪含量（包括膽固醇同三酸甘油酯）係咪喺正常水平，從而判斷心血管病嘅風險。
打石膏

**打石膏**係用石膏（或者類似材料）固定骨折肢體嘅療法，等啲骨可以慢慢復原，好返就可以拆除。
擦損

**擦損**係指皮膚表面同粗糙表面摩擦後產生嘅傷口，比較嚴重嘅擦損會流血，亦有機會留𤶸。
順產

**順產**，又叫**自然分娩**、**陰道分娩**，係指順其自然經陰道出嚟嘅分娩，同開刀生仔相對。順產康復時間通常會比較短。
駁髮

**駁髮**係指喺天然頭髮上面接駁其他頭髮（可以係真髮或者假髮），通常都係為咗增長頭髮，整一個明顯唔同嘅髮型。
薄餅芝士

**薄餅芝士**係專門為整意大利薄餅而調配嘅芝士配方，混合咗幾種唔同芝士，一般會有水牛芝士、布旺倫芝士、車打芝士同巴馬臣芝士。
生埗人

**生埗人**（），俗寫**生保人**，或者叫**陌生人**（），係指啲唔識得、或者唔熟嘅人。

有講法話，廣東話俗語當中，「生保」有陌生、生疏嘅意思，而呢個俗語嘅由來，係同古代保甲制度相關。相傳宋代以來，軍事管理嘅戶籍管理制度以戶、甲、保（問：究竟呢度係埗定係保隻？）等為基本單位，十戶一甲，十甲一保，每戶每甲每保都有詳細嘅記錄。因此，如果有陌生人入村，由於佢唔係保內的人，會叫做「生保」。久而久之，生保就成為陌生、生疏嘅代名詞。
大仔大女

**大仔大女**（**Firstborn**）係父母頭一個生出嚟嘅後代，男嘅叫**大仔**（文言：**長子**），女嘅叫**大女**（文言：**長女**）。喺古代父權社會入面，大仔有成頭家嘅繼承權。
梳化腳踏

**梳化腳踏**係一啲梳化配有嘅配件，放喺梳化前面，可以用嚟晾腳，亦可以獨立當凳仔坐。相傳梳化腳踏最先喺18世紀嘅鄂圖曼帝國出現，之後傳到歐洲各地。
艾比尼澤·史高治

**艾賓尼澤·史高治**（，）係英倫作家查理斯·狄更斯筆下嘅角色，係中篇小說《聖誕頌歌》嘅主角。史高治係一個冷酷無情嘅守財奴，唔關心其他人，只係顧住自己賺錢。故仔開頭嗰陣，史高治過住孤獨、貪婪嘅生活，對聖誕節咩興趣都冇，但係三個聖誕幽靈探訪後，佢經歷咗內心嘅轉變。最終，史高治變成咗一個善良、樂於助人嘅人，學識咗關愛同分享係幾咁重要，重拾對聖誕節嘅熱情。

## 睇埋
*聖誕頌歌
*查理斯·狄更斯

## 外拎
*Scrooge，劍橋英文字典，喺廿一世紀初嘅英文，**scrooge**（本來係史高治個英文名）做名詞嗰陣，又可以解做**孤寒鬼**噉嘅意思。
雅各·馬利

**雅各·馬利**（，）係查理斯·狄更斯中篇小說《聖誕頌歌》裡便嘅一個重要角色。馬利係主角史高治嘅生意夥伴，佢生前同史高治一樣，係一個好孤寒嘅守財奴。喺故事開頭，馬利已經過咗身七年，情節講到佢以幽靈嘅身份出現，警告史高治如果唔改變佢冷漠、只識賺錢嘅生活，第時會落得同自己一樣咁慘嘅下場。馬利現身，為三個聖誕幽靈嘅出現鋪路，最終改變咗史高治嘅命運。

## 睇埋
*聖誕頌歌
*艾賓尼澤·史高治
循環賽

循環賽（）係一種比賽形式，所有參賽者都會同其他所有參賽者進行比賽。呢種形式通常用喺各類體育賽事、棋類比賽等，因為佢能夠提供公平同全面嘅競爭環境。循環賽嘅主要特點就係每位參賽者都要同所有其他參賽者進行比賽，通常係一次或多次。比賽結果會根據每位參賽者嘅得分或獲勝場數嚟計算排名，決定最終比賽嘅冠軍或名次。循環賽作為一種公平同全面嘅比賽形式，喺各類競技活動中具有重要嘅地位。無論係聯賽定係分組賽，循環賽都能夠提供精彩嘅競技體驗，幫助觀眾欣賞到高水平嘅比賽。

## 聯賽
循環賽喺聯賽中嘅應用非常普遍，例如足球、籃球等體育聯賽。喺聯賽中，參賽隊伍會按照循環賽形式進行比賽，每隊都會同其他所有隊伍進行比賽，根據得分決定最終嘅排名。聯賽唔單止考驗隊伍嘅實力，仲考驗佢哋嘅穩定性，因為要經過多場比賽先至能夠獲得最終名次。

## 分組賽
循環賽亦經常同分組賽結合使用，特別係大規模嘅賽事，例如世界杯、奧運會等。喺分組賽中，參賽隊伍會被分成幾個小組，每組會進行單獨循環賽。每組中表現最好嘅隊伍會晉級到下一輪比賽，噉樣可以有效地縮短賽事時間，同時保證比賽嘅公平性。

## 例子
世界各地嘅足球聯賽，都係採用循環賽形式，例如英超聯賽，每隊需要同其他19隊進行比賽，最終根據得分排名決定冠軍。又例如，喺世界羽毛球錦標賽中，分組賽階段通常會採用循環賽形式，確保每位選手都有機會同其他選手比賽。

## 優缺點
### 優點
*公平性：所有參賽者都有機會同其他所有參賽者比賽，可以更準確評估每位參賽者嘅實力，減少運氣成份嘅影響。
*全面性：循環賽能夠提供更多比賽機會，讓參賽者可以充分展示佢哋嘅技術同策略。
*競爭性：參賽者需要保持穩定嘅表現，因為每場比賽都可能影響最終排名，可以激發出更高水平嘅競爭。
*決定性強：最終結果由多場比賽嘅累積決定，能夠更公平選出最強者。

### 缺點
*時間長：循環賽嘅比賽數量通常較多，可能需要較長時間完成，對選手同觀眾嚟講都可能造成時間上嘅負擔。
*疲勞問題：長時間嘅比賽可能會導致選手疲勞，影響佢哋喺之後比賽中嘅表現。
*組織複雜：如果參賽者數量較多，賽程安排同場地管理會變得困難，需要更多時間同資源進行組織。
*實力差距：如果某啲參賽者嘅實力差距較大，可能會導致某啲比賽冇咁好睇，影響整體嘅比賽質量。

## 場數計算方法
喺循環賽中，每個參賽者都會同所有其他參賽者進行比賽，以下係場數計算方法：

單循環：場數 = (n×(n−1))/2
例如：世界盃分組賽，每組有4隊：(4×(4−1))/2=6，每組總共進行6場比賽。

雙循環：場數 = (n×(n−1))
例如：英超有20隊：(20×(20−1))=380，總共進行380場比賽。

## 睇埋
*淘汰制

## 出面網頁
*運動競賽制度
張俊達

**張俊達**係香港嘅親中派商人，擔任漳州市政協常委及漳州市港區政協委員聯誼會監事長，同時係香港漳州同鄉總會永遠名譽會長。
## 政治立場
佢係香港親中派人士，曾經呼籲人參與設立政治篩選並大幅度削減直選議席嘅2023年香港區議會選舉。佢亦推動學習貫徹三中全會，並強調要根據黨中央嘅部署推進大灣區建設。

## 參考來源
狗仔隊亂入Seoul

《**狗仔隊亂入Seoul**》（）係香港MakerVille製作嘅遊埠同寵物資訊節目，由黃奕晨同王頌茵主持，2024年10月14號到11月1號逢禮拜一到五23:00－23:30喺香港電視娛樂ViuTV播出。節目主持會喺韓國首爾（Seoul）介紹當地嘅寵物友善設施同活動，認識當地嘅養狗文化。

## 每集一覽

## 節目調動
*2024年11月1號：由於22:30-23:30播《Boyscation Too》第20集加長版，第15集延後到23:30-00:00播出。

## 出面網頁
*ViuTV：狗仔隊亂入Seoul

## 電視節目變遷
唐永紅

**唐永紅**係親北京派學者，廈門大學台灣研究院教授。

## 政治立場
佢反對台獨，主張用軟硬兼施嘅方式推進兩岸統一。佢曾批評台獨勢力同外部干涉勢力嘅勾連，並指出"台獨史觀"令台灣年輕人嘅國家認同出現扭曲。佢認為台灣只有認同九二共識，先可以有更多參與國際經貿合作嘅機會，有助經濟多元化發展。

喺蔡英文擔任總統期間，有唔少國家選擇改為同中國建交，佢就形容多數國家做出正確選擇。

佢亦出席過香港兩岸和平發展聯合總會嘅活動，並強調香港喺兩岸融合發展過程中有大作為。

## 參考來源
顏弘二

**顏弘二**（？－2023年2月6號）係一位親北京派嘅芝加哥台灣人，祖籍福建。胡素絢係佢老婆。

2023年2月6日，顏弘二喺芝加哥離世。

## 政治立場
佢立場親北京，反對台獨同埋港獨，曾經擔任大芝加哥地區中國和平統一促進會副會長，同時亦係福建同鄉會會長同臺灣淡江大學校友會芝加哥分會會長。

佢又組織過活動歡迎北京國務院台辦主任王毅，並與佢進行交流。

## 參考來源
簡嘉明

**簡嘉明**係香港親中派填詞人。

佢中學時期就讀香港真光中學，大學期間主修文學，對音樂同歌詞開始產生興趣，其中比較鍾意王傑嘅作品，後來成為填詞人。佢曾經喺座談會分享入行的心路歷程，透露過初期遭遇被唱片公司忽視、作品被反覆要求修改。後來做咗溫拿樂隊主要填詞人之一，譚詠麟係佢合作最多嘅歌手，其他多年來佢合作過嘅歌手包括陳慧琳、盧冠廷、杜麗莎、溫拿樂隊、關淑怡、李幸倪、泳兒、趙浚承、陳逸璇等。

佢亦創作過多本書籍、散文等，例如《我要填詞》同《溫拿50》，仲寫過《大公報》嘅專欄「竹門日語」同「簡飲擇食」。

## 爭議
佢曾經為親中派香港再出發大聯盟嘅主題曲《再出發》填詞，亦因此備受連登網民批評，話佢嘅政治立場有問題，甚至質疑佢以前教中文同文學時毫無教學熱誠。

## 參考來源
黃國強

**黃國強**係香港親中派建築界人士，有利建築有限公司嘅項目總監。

黃國強曾經獲得第十四屆全港傑出職安健員工金獎，第六屆全港傑出職安健員工嘉許計劃管理層組金獎

## 部分公職

* 油尖旺區分區委員會（油尖旺南）委員

## 政治立場
佢係香港親中派人士，曾經喺香港反送中運動期間公開支持執法表現備受爭議嘅香港警察，甚至喺2019年揚言要解僱所有參與罷工嘅職員，不過當言論曝光後，佢就急忙取消相關措施。

## 部分榮譽

* 2022年民政及青年事務局局長嘉許計劃 - 傑出社區服務人士

## 參考來源
纛島站

**纛島站**（；）係首都圈電鐵2號綫沿綫嘅一個架空車站，喺韓國首爾特別市城東區。由於附近嘅首爾森林所在地過去曾經係首爾賽馬場，因此喺呢個站仲起緊嗰陣，嗰臨時名叫做「賽馬場前站」（）。而家嘅站名嚟自朝鮮時代嘅地名「」，但係直接採用咗將易同獨島混淆，所以改咗用固有詞嚟到表示。

## 車站構造

## 史

* 1983年6月30號：決定咗將車站名改做**纛島站**（）。
* 1983年9月16號：落成啟用。

## 車站附近

* 城東區民體育中心
* 城東僱傭安定中心
* 城東橋
* 
* 聖水中學
* 聖水高校
* 韓國放送通信大學首爾校區
* 首爾森林
* 首爾林站

## 圖

File:Q488263_Ttukseom_A01.jpg|站名牌
File:Seoul-metro-210-Ttukseom-station-sign-20181122-092858.jpg|月台門資訊板
File:Seoul-metro-210-Ttukseom-station-entrance-7-20181122-093412.jpg|7號出口
File:Seoul-metro-210-Ttukseom-station-entrance-8-20181122-093550.jpg|8號出口


## 運量

::

## 參考
碧山區域

**綠山丘區**係1991年喺世嘉Mega Drive上面發行嘅平台遊戲《超音鼠》嘅第一個關卡。呢個關卡充滿草地同生機，有啲環境特徵好似棕櫚樹、垂直環同懸崖，仲係好多森林動物嘅家園。同遊戲嘅其他關卡一樣，綠山丘區有三個Acts；喺第三個Act，超音鼠要同反派蛋頭博士打鬥，之後先可以去第二個關卡「大理石區」。呢個關卡係由關卡設計師安原弘和設計，音樂主題由中村正人創作。

綠山丘區被認為係經典嘅電子遊戲關卡，同《超級瑪利歐兄弟》嘅第一關World 1-1一樣咁出名。呢個關卡同佢嘅音樂都受到評論家嘅好評。佢仲出現喺呢個系列嘅其他遊戲入面，例如《超音鼠大冒險2》、《超音鼠世代》、《超音鼠狂熱》、《超音鼠武力》同《超音鼠 開放世界》。評論家仲注意到其他遊戲嘅關卡都有類似綠山丘區嘅美學風格。

## 簡介
綠山丘區係《超音鼠》嘅第一關。佢位於南島，係一個生機勃勃、草木繁茂嘅場景，有獨特嘅特徵好似下垂嘅棕櫚樹同崩塌嘅懸崖。此外，同遊戲後面嘅關卡一樣，綠山丘區有啲環境特徵同障礙物，例如斜坡、垂直環、隧道、彈簧板、尖刺、同存檔點。平時呢度住住森林動物，但係反派蛋頭博士喺遊戲開始之前將佢哋囚禁喺叫做Badniks嘅機械人入面，所以玩家要摧毀呢啲機械人先可以解放動物。綠山丘區有三個Act，Act 3嘅最後有場同蛋頭博士嘅Boss戰。打贏蛋頭博士之後，超音鼠就會去到第二關，以熔岩為主題嘅大理石區。

## 開發
《超音鼠》係由新成立嘅Sonic Team創造嘅，呢個15人嘅世嘉子公司成立嘅目的就係要創造一個可以同任天堂嘅瑪利歐競爭嘅角色。遊戲嘅關卡設計由安原弘和負責，音樂主題由日本樂隊Dreams Come True嘅中村正人作曲。設計綠山丘區嘅時候，安原弘和受到美國加利福尼亞州嘅啟發，而整個遊戲嘅配色方案則受到普普藝術家鈴木英人嘅作品影響。

遊戲嘅程序員中裕司表示，佢用咗差唔多一年時間先創造出綠山丘區，而且喺最後版本出嚟之前，呢個關卡經歷咗多次創造同摧毀嘅過程。

## 商品
一套以呢個關卡為主題嘅樂高創意系列積木套裝喺2022年1月1號推出。《Kotaku》嘅Alice Clarke對佢嘅評價好參差，佢話呢個套裝"唔係最刺激嘅砌法"，仲話佢嘅價錢高，但係《超音鼠》嘅粉絲會鍾意。

## 反响
綠山丘關卡被評論家認為係經典嘅、知名嘅電子遊戲關卡。《Polygon》嘅Samit Sarkar同《Destructoid》嘅Jim Sterling同Chris Carter都形容佢係"經典"。相似噉,《Official Nintendo Magazine》嘅Joe Skrebels形容佢係"令人懷舊嘅",而《Joystiq》嘅Christopher Grant認為佢"應該擺喺你嘅復古遊戲神龕中心"。《Complex》嘅Kevin Wong話呢個遊戲同關卡嘅人氣咁高,"就算你冇Mega Drive,都會係百貨公司玩呢關,等你父母去購物"。MakeUseOf嘅Craig Snyder將呢個關卡列為電子遊戲五大最佳關卡之一,話佢係"準備之後嘅嘢嘅好方法"。

呢個關卡嘅背景音樂特別令人難忘。《Computer and Video Games》嘅Andy Kelly形容綠山丘主題係"Sega懷舊嘅偉大一片",《GamesRadar》嘅Justin Towell都話佢係經典。《Game Informer》嘅Tim Turi覺得呢個關卡嘅音樂"朗朗上口",而Wong將佢排喺16位元時代第十三大遊戲音樂。

## 影響
之後嘅《超音鼠》遊戲經常會有綠光山丘關卡嘅回顧。Turi指出,《超音鼠2》嘅翡翠山丘關卡、《超音鼠3 & 毛毛球》嘅蘑菇山丘關卡,同埋《超音鼠英雄》嘅海濱山丘關卡都係同一種模式,話"玩家已經玩過綠光山丘關卡幾十次"。不過,佢認為《超音鼠世代》入面嘅原版綠光山丘關卡"喺2D同3D版本都勝過晒所有"。 Nintendo World Report嘅Justin Baker同Skrebels都將《超音鼠迷失世界》嘅風丘關卡比喻成綠光山丘關卡,而Carter都覺得《薩爾達傳說》嘅下載內容關卡都有相似之處。 喺其他系列遊戲入面加入綠光山丘關卡嘅決定,例如《超音鼠力量》,引起咗一啲粉絲嘅爭議,佢哋認為世嘉自從呢個關卡首次登場之後就濫用咗佢。

《超音鼠狂熱》入面嘅綠光山丘關卡成為咗呢個遊戲最"激烈爭議"嘅速通課程之一,因為相比原版佢增加咗複雜性。速通玩家進一步優化路線時,發現通過呢個關卡最快嘅路線會不斷喺上、中、下段之間轉換。著名嘅速通玩家Trihex將呢個關卡形容為"一隻怪獸",因為佢嘅難度包括咗計時平台。

為咗慶祝超音鼠15週年,世嘉喺2006年喺佢哋嘅網站上發布咗一個綠光山丘關卡嘅紙模型PDF版本。 喺2011年,就係《超音鼠世代》發售唔耐之後,世嘉舉辦咗一個比賽,邀請玩家上傳喺少過一分五十秒內完成遊戲3D版綠光山丘關卡嘅YouTube影片;優勝者可以贏到超音鼠嘅周邊商品。

喺超音鼠30週年期間,中村同Dreams Come True發布咗"Tsugi no Se~no! De - On The Green Hill - DCT version",係綠光山丘關卡主題曲第一次加入歌詞嘅單曲,喺2021年7月7號發布。幾個月之後嘅同年9月,一條音樂影片隨之發布。 之後仲發布咗一個更似Mega Drive/Mega CD音色嘅另一版本,叫做"Masado & Miwasco version"。

## 睇埋
*關卡設計
## 參考資料
春湖出口

**春湖出口**（英文：Spring Lake Outlet）係一條位於美國紐約州卡尤加縣嘅河流，呢條河流流向塞內卡河，喺哈德點附近匯合。春湖出口屬於當地水道系統嘅一部分，亦係重要嘅自然資源，對嗰頭環境同生態好大影響。

## 睇埋
* 塞內卡河
* 紐約州河流一覽
書劍恩仇錄 (搞清楚)

**[[書劍恩仇錄]]**係香港作家金庸嚮1955年嘅武俠小說，亦可以係小說改編作品：
* 書劍恩仇錄 (1960年電影)，香港粵語長片，分上、下、大結局三集，李晨風導演，張瑛、紫羅蓮主演。
* 書劍恩仇錄 (1976年電視劇)，香港電視劇，王天林監製，鄭少秋、汪明荃、余安安主演。
* 書劍恩仇錄 (1981年電影)，香港電影，楚原導演，狄龍、白彪主演。
* 書劍恩仇錄 (1987年電影)，香港國語電影，許鞍華導演，張多福、劉佳主演。
* 書劍恩仇錄 (1987年電視劇)，香港電視劇，李添勝導演，彭文堅、羅慧娟主演。
* 書劍恩仇錄 (1992年電視劇)，大陸電視劇，鞠覺亮導演，何家勁、劉雪華、傅娟主演。
* 書劍恩仇錄 (2002年電視劇)，大陸同台灣合作嘅電視劇，李國立導演，趙文卓、關詠荷、顏穎思主演。
* 書劍恩仇錄 (2009年電視劇)，大陸電視劇，喬振宇、周勵淇、鄭少秋主演。
* 書劍恩仇錄 (2023年電影)，大陸電影，劉彬杰導演，李明軒主演。
東京科學大學

（）係日本東京一間大學，2024年創校。由東京工業大學同東京醫科齒科大学合併而成。

學生大約有一萬二千人，入學好難，名氣響晒四方。老師同舊生入面，有好多出名嘅人物，有啲領導政界，有啲掌控商界，有啲鑽研學問，特別係諾貝爾獎得主白川同大隅兩位，加埋個前首相，最有名氣啦。
黑潮

**黑潮**，又叫**日本海流**、**日本暖流**，係西北太平洋其中一股洋流，喺日本列島東南岸由西南向東北方向流動。

​
​
漢斯·弗米爾

**漢斯·費米爾**（，）係德國語言學家同翻譯學者，最出名嘅翻譯目的論，強調做翻譯要根據翻譯目的嚟決定做法。對於翻譯學嚟講，弗米爾做嘅研究開創咗新視角，將焦點放喺翻譯功能而唔係逐字逐句噉「對應」。費米爾仲推動翻譯教育，培育咗唔少專業翻譯員，對現代翻譯理論發展有重大貢獻。

## 睇埋
*翻譯目的論

## 出面網頁

類:翻譯家
類:語言學家
類:德國人
張曉琴

**張曉琴**係香港親中派生意人，亦係湖南省港區政協委員，擔任善德集團董事長。

喺2011年佢成立善德集團，之前一直從事抗衰老保健品嘅買賣。

## 個人生活
張曉琴2002年開始信奉基督教，亦熱愛運動，經常去健身房鍛煉，丈夫係呂雷鈞。

## 政治立場
佢係香港親中派人士，提倡香港應發揮「超級聯繫人」嘅作用，又積極參與政協活動。

## 參考來源
新國際版聖經

**新國際版聖經**（，縮寫為 ）係一本現代英文嘅聖經版本，係全世界最廣泛使用嘅英文聖經之一。呢個版本嘅翻譯工作始於1965年，由超過100位來自唔同教派嘅學者合作進行。佢哋目標係翻譯出一本貼近原文意思，而且容易理解嘅聖經。NIV 喺1978年正式出版，受到唔少基督教團體歡迎。

NIV嘅翻譯特色係喺精確同可讀之間取得平衡。學者哋參考咗希伯來文、亞蘭文同希臘文嘅原文文本，然後用簡單明確嘅英文嚟表達，確保讀者可以輕鬆理解聖經嘅教義同故事。同時，NIV 亦提供多個修訂版，確保內容同現代語言使用習慣保持一致。

## 參見
*聖經翻譯
音樂點字

**音樂點字**（，簡稱 ）係盲人點字一種，專用嚟寫音樂，寫出嚟嘅樂譜叫**點字樂譜**或者**點字譜**，由 Louis Braille 喺1888年推出最初嘅版本，最新嘅版本2015年推出，係統一咗嘅國際通用版，喺香港都用緊。

用點字譜嘅好處係準過淨靠口傳，但係唔好處係現存樂譜數量有限同難搵、實體紙版樂譜體積龐大、譯譜（尤其對好多視障音樂人非常重要嘅紙版譜）時間長同需要大量其他資源等等。

雖然點字譜嘅基礎係五線譜；但係點字譜通常唔會完全對應五線譜（呢種唔對應五線譜嘅叫 ），理由係點字始終都係一種文字，唔係一種圖，好多喺五線譜為咗方便睇譜而設嘅表示方法，喺文字譜都係多餘嘅。所以完全對應五線譜嘅點字譜（）只會喺特別情況先會用到，例如個先生係盲，但係個學生唔係。

點字譜並唔係唯一可能嘅點字記譜法；有盲人認為人手寫嘅 LilyPond 源碼可以易明過音樂點字。

## 系統
下面講嘅係最新嘅2015年版，舊版會有唔同；例如喺1996年版，倍全音符淨係得乙式、開頭同結尾嘅小節線唔同、冇第 0 個同第 8 個八度等等。

### 音符同音長
喺音樂點字入面，音長同八度之內嘅音高結合咗埋一齊，上面四點（1、2、4、5）代表音高，下面兩點（3、6）代表時值，亦即係同一音名但係唔同音長會用唔同嘅音符表示，基本音符係下面呢啲：

單一點字方格嘅音符全部都有兩個時值，通常係長啲嗰個啱，但係實際上邊個時值先啱，主要係要摸譜嘅人自行判斷，但係如果有需要，可以用前綴 指明係長時值，指明係短時值，但係有兩個例外情況，其一係如果樂章入面有用二百五十六分音符，就要個個音符都指明係長時值定短時值，其二係如果樂章冇分小節，亦都係個個音符都要指明係長時值定短時值。

同五線譜、簡譜一樣，音符可以加附點，用後綴 表示。

乙式倍全音符中間嘅  其實係一種連結線，即係概念上乙式只係將兩個全音符黐埋；但係乙式倍全音符係一個唔拆得嘅整體，而唔係連結音，加附點嘅乙式，時值係倍全音符加附點，即係 24 個四分音符（(8 + 8) × 1.5），而唔係 20 個四分音符（8 + 8 × 1.5）。

### 八度
同電子音樂一樣，音樂點字嘅八度都係由 C 音開始計，中央 C 嗰個八度亦同樣係第四個，用下面前綴表示：

呢啲前綴喺某啲情況下係唔寫嘅；通常嚟講，除非係樂章嘅第一個音，一行嘅第一個音，調號之後嘅第一個音、或者之前有某啲特定符號，如果兩個連續音相差唔夠五度，就省略第二個音嘅前綴，如果相差五度而兩個音都喺同一個八度入便，亦都省略第二個音嘅前綴。

### 休止符
音樂點字嘅休止符同五線譜一樣，唔同時值嘅休止符用唔同音符：

注意休止符同有聲嘅音符唔同，上面四點同下面兩點並唔拆得開，兩者有結構上嘅分別。

### 小節綫
喺最新版嘅標準，小節綫通常係用 表示，最尾嘅小節綫就用 表示。

### 拍號
最基本嘅拍號係五線譜同簡譜寫成好似分數咁樣嗰種，呢種喺音樂點字寫有少少特別，｢分子｣ 部分只係寫成普通嘅數字（例如 ｢6｣ 寫成 ，同正常寫法一樣），然後 ｢分母｣ 部份寫成向下移一點嘅數字（例如 ｢8｣ 寫成 ；因為之前都係數字，正常寫法係 ）。

基本拍號嘅一啲例子：

另外，拍號之前同之後一定要加 ，例外係如果拍號之前係調號，就淨係之後要加空格。

## 參考資料

## 註

## 書目

* 

* 

* 

* 

* 

* 
*
翻譯研究

**翻譯研究**（）係一個學術領域，專注於研究翻譯點樣做，仲有係翻譯嘅相關理論同歷史嘅。翻譯研究涉及唔同語言之間嘅文本轉換，探討語言、文化同語境間嘅關係。翻譯研究範圍廣泛，包括文學翻譯、機器翻譯等嘅分支學科。現代翻譯研究著重討論文化交流、翻譯倫理同翻譯者角色係乜，關注多語社會嘅翻譯實踐點樣影響溝通。

## 方法主張
### 目的論

### 文化翻譯

## 睇埋
*語言學
魚河大峽谷

**魚河大峽谷**（南非語：Visrivier Canyon 或 Visrivier Kuil ，）喺納米比亞南部，係非洲最大嘅峽谷，亦都係世界第二大峽谷，僅次於美國大峽谷，係納米比亞第二受歡迎嘅旅遊景點。佢全長大約56公里（以河道計），上峽谷最闊有8公里闊，有啲地方差唔多成550米深。

魚河係納米比亞最長嘅內陸河，佢流經一個乾燥、石質而且被稀疏嘅耐旱植物覆蓋嘅高原。呢條河耐唔耐就會泛濫，多數係夏天季尾嘅時候；其他時間就似一連串窄窄長長嘅水池。

## 參考
高璐

**高璐**係香港親中派傳媒人，擔任香港各界文化促進會副主席同秘書長，亦係山東省威海市政協委員，並且係四川傳媒學院嘅客座教授。佢同時係香港衛視嘅副台長、主持人同製片人，主持過《映像》城市系列、《健康加油站》等節目。

## 政治立場
佢係香港親中派人士，曾經幫手宣傳中國對武漢肺炎香港疫情嘅支援，曾經幫助同屬親中派嘅美心集團宣傳，並且擔任兩岸和平發展聯合總會第五屆顧問。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源
徐志道

**徐志道**係香港親中派商人，擔任香港中華出入口商會會董，同時亦係深水埗區分區委員會(深水埗中南)嘅委員。佢係交通銀行香港分行同交銀私人銀行嘅總經理，另外仲係深水埗南昌北關愛隊嘅隊長，亦有參與南華足球部嘅工作，擔任主任一職。

## 參考來源
林顯章

**林顯章**係台灣嘅親北京派商人，曾經擔任廣州市台協常務副會長，亦係廣州三奇石礦有限公司嘅負責人。佢仲係廣州市台灣同胞聯誼會嘅名譽顧問，亦係味王公司嘅常務董事，同時佢亦屬於三信商事家族成員。林顯章嘅兒子係林正暐，女兒係林夢嫣。

## 參考來源

類:臺灣生意人
光明大押

《**光明大押**》（），係香港MakerVille製作嘅電視劇，由謝君豪、呂爵安、練美娟、何啟華、陸駿光、申偉強、彭杏英、盧俊豪、鄧偉傑、陳紫萱、廖愛玲主演，2025年5月26號到6月20號逢禮拜一到五21:30-22:30喺ViuTV首播。呢套係ViuTV 2025節目巡禮介紹劇集之一。

## 角色
### 光明大押

### 雙星街街坊

### 投資銀行BBA

### 投資銀行Black Water

### 其他角色

## 每集一覽

## 歌曲

## 軼事
*呢套係謝君豪第一次監製嘅電視劇同埋係第一套演出嘅ViuTV劇，而申偉強、鄧偉傑、盧俊豪、胡希怡、黃詠琪、陳浩恩、賴焯欣、蘇焯楠、管鋈、黃泓祖、何居倬、溫湯馬仕就係首次參與電視劇，另外廖愛玲，鄭可琳、陳紫萱、林雅詩就係首次參與ViuTV電視劇。
*謝君豪搵嚟同樣係佢做策劃人嘅ViuTV選秀節目《選角》嘅其中29位學員參與演出。
*呢套劇嘅導演關信輝係第一次拍電視劇。
*呢套劇繼續用翻播網上節目《製作中》替代正式製作特輯，喺2025年5月24號禮拜六23:25-23:30同5月25號禮拜日23:40-23:45播。
*呢套劇開播前曾獲李錦記冠名贊助，但喺首播當日之前突然被撤回冠名贊助，情況罕見。
*呢套劇記者會係喺劇集播出後先搞，同以往劇集記者會安排喺劇集播出前搞唔同。
*呢套劇嘅口碑麻麻，當中最大罪名係套劇不斷重複回帶。

## 拍攝地點
*呢套劇嘅主要拍攝場景（雙星街1號「光明大押」）係位於太子運動場道1-3號，建於1932年嘅戰前唐樓，2010年被古物諮詢委員會評為三級歷史建築，係旺角區內僅存戰前轉角唐樓之一。
*雙星街街坊嘅商舖同埋附近街景就主要喺上環嘅摩羅上街同埋附近一帶拍攝。
*黃凱嵐（Winnie）任教嘅「惠賢小學」就喺屯門嘅鄉師自然學校拍攝，鄉師自然學校嘅足球隊隊員亦有客串演出。
*關聆同林小海等人練習跑步嘅地方同埋部份場景就喺大嶼山嘅愉景灣拍攝。
*老年林定堅喺後期入住嘅「智樂老人院」就喺荃灣嘅豪輝商業中心第二座拍攝。
*關俊同關聆喺山坡失足，要由林定堅去救果幕，係下城門水塘主壩上拍攝。

## 節目調動
*2025年5月30號：由於19:30-22:15直播《凝皓教育挑戰盃 - 中國香港 對 曼聯》，第5集原定延後到22:15-23:15播出，但由於直播超時到22:30完，所以再延後到22:30-23:30播出。
*2025年6月16號到6月20號：由於22:25-22:30播《全民造星VI 製作中》第1-5集，所以第16-20集改為21:30-22:25播，呢幾集嘅長度縮短到55分鐘（連廣告）。

## 註

## 參考

## 出面網頁
*ViuTV：光明大押
* MakerVille：光明大押
*ViuTV YouTube頻道：光明大押
*
*

*ViuTV：製作中 第149集｜光明大押 - 初遊到訪，Edan化身導賞員
*ViuTV：製作中 第150集｜光明大押 - 謝君豪 x Edan，Hold住個韓式呼吸
*ViuTV：製作中 第151集｜光明大押 - 親身示範開門撞親
*ViuTV：製作中 第152集｜光明大押 - 即場鬥戲騷演技
*ViuTV：製作中 第153集｜光明大押 - Edan x 娟姐昏迷式補眠
*ViuTV：製作中 第154集｜光明大押 - 謝君豪 x 柯煒林 旅遊OOTD
*ViuTV：製作中 第155集｜光明大押 - Edan衝力中柱盡顯功架
*ViuTV：製作中 第156集｜光明大押 - 鎮店生招牌，拜會招財貓

## 電視節目變遷
技術翻譯

**技術翻譯**（）係指將一啲有專業或者技術內容嘅文本由一隻語言翻譯成另一隻語言。呢啲文本通常涉及專業嘅領域，好似工程學、醫學、電腦科學等等。技術翻譯唔係淨係直譯詞語咁簡單，因為做呢樣嘢需要譯者對原文內容有深層次理解，確保翻譯後嘅文本能夠準確噉表達原文嘅意思。

技術翻譯一大挑戰係術語要譯得準，因為唔同領域有好多專業術語，呢啲術語喺唔同語言入面可能唔係一對一噉對應到。譯者通常要攞住參考書同埋技術資料，或者同專業人士合作去確保術語譯得正確。

雖然技術翻譯主要係以實用同準確為目標，但係都需要確保文法流暢，令讀者易理解。技術翻譯同一般翻譯唔同嘅係，技術翻譯更加強調標準化同一致，確保唔同地方使用同一術語嗰陣有一貫嘅意思。

## 睇埋
*翻譯
*術語
Hyper Text Coffee Pot Control Protocol

**Hyper Text Coffee Pot Control Protocol**（簡稱：HTCPCP）係一種應用層協定，最初由芬恩·哈金（Finn Hockin）喺1998年4月1號嘅愚人節發佈。呢個協定主要用嚟控制咖啡壺嘅運行，並且係一個幽默嘅提議，並唔係真正用喺實際嘅咖啡壺控制。Hyper Text Coffee Pot Control Protocol係一個有趣嘅範例，展示咗技術同幽默嘅結合，並且提醒我哋喺嚴肅嘅技術討論中亦可以加入一啲輕鬆嘅元素。

## 背景
HTCPCP 被設計成一個基於 HTTP 嘅協定，並且使用咗類似嘅請求同響應模型。呢個協定最初嘅目的係為咗展示互聯網擴展嘅潛力，並且帶有一種幽默感，尤其是喺愚人節呢一日發佈。

## 協定內容
HTCPCP 定義咗一啲基本嘅請求方法，包括：
*BREW：啟動咖啡壺嘅沖泡過程。
*GET：查詢咖啡壺嘅狀態。
*POST：向咖啡壺發送指令。
*PUT：更新咖啡壺嘅設置。

協定仲定義咗一啲狀態碼，例如：
*406 Not Acceptable（無法接受）：HTCPCP伺服器因為故暫時煮唔到咖啡。伺服器喺回覆中應當包含一組可以接受嘅咖啡類型列表。
*418 I'm a teapot（我係茶壺）：呢個係一個著名嘅狀態碼，用來表示當請求咖啡壺沖泡咖啡時，咖啡壺會拒絕該請求，因為佢係一個茶壺。

## 影響
雖然 HTCPCP 並冇乜被廣泛採用，但佢展示咗協定設計嘅靈活性同幽默感。呢個協定成為咗互聯網文化嘅一部分，並喺好多場合被提及同引用。

## 出面網頁
* Google嘅 418 I'm a teapot "錯誤"頁面
許海峰

**許海峰**（），係中華人民共和國前任射擊運動好手，安徽和縣人，福建漳州出世，中國史上頭一位奧運冠軍。

1984年7月29號，佢參加洛杉磯奧運男子50米手槍慢射，以566環嘅成績奪得呢屆奧運會頭一面金牌——50米手槍慢射金牌，係中華人民共和國史上，頭一位奧運冠軍，而喺洛杉磯奧運會閉幕兩個月之後，許海峰決定將佢攞到嘅金牌捐畀國家，而家擺响中國國家博物館，正因為咁，佢話：「我嘅成功，嚟自國家嘅實力」。
第12屆中華民國立法委員選舉

**第12屆中華民國立法委員**選舉預計會喺民國117年（2028年）1月舉行，同中華民國第17任總統、副總統選舉一齊舉行。

## 部分選舉議題

## 選前事件

## 民意調查

### 政黨支持度

#### 按政黨支持度進行不分區席次預估

## 參考來源
老友再出發

《**老友再出發**》（）係香港MakerVille製作嘅老人資訊節目，由2024年10月12號到2025年6月14號逢禮拜六08:30-09:00喺香港電視娛樂ViuTV播。節目搵咗一啲去大灣區退休嘅香港老人家分享佢哋嘅生活情況。

## 每集一覽

## 節目調動
*2024年11月30號：由於08:30-11:00直播《NBA 盃 - 洛杉磯快艇 對 明尼蘇達木狼》，所以嗰日節目暫停播出。
*2024年12月7號：由於08:30-11:00直播《NBA 常規賽 - 密爾沃基公鹿 對 波士頓塞爾特人》，所以嗰日節目暫停播出。
*2024年12月21號：由於08:30-11:00直播《NBA 常規賽 - 密爾沃基公鹿 對 克里夫蘭騎士》，所以嗰日節目暫停播出。
*2025年1月11號：由於08:30-11:00直播《NBA 常規賽 - 奧克拉荷馬雷霆 對 紐約人》，所以嗰日節目暫停播出。
*2025年1月18號：由於08:00-10:30直播《NBA 常規賽 - 奧蘭多魔術 對 波士頓塞爾特人》，所以嗰日節目暫停播出。
*2025年1月25號：由於08:00-10:30直播《NBA 常規賽 - 克里夫蘭騎士 對 費城七六人》，所以嗰日節目暫停播出。
*2025年2月8號：由於08:30-11:00直播《NBA 常規賽 - 費城七六人 對 底特律活塞》，所以第12集提早喺08:00-08:30播出。
*2025年3月1號：由於08:30-11:00直播《NBA 常規賽 - 克里夫蘭騎士 對 波士頓塞爾特人》，所以第15集提早喺08:00-08:30播出。
*2025年3月22號：由於08:00-10:30直播《NBA 常規賽 - 費城七六人 對 聖安東尼奧馬刺》，所以嗰日節目暫停播出。
*2025年3月29號：由於08:00-10:30直播《NBA 常規賽 - 鳳凰城太陽 對 明尼蘇達木狼》，所以嗰日節目暫停播出。
*2025年5月17號：由於08:00-10:30直播《NBA 季後賽 2025 東岸準決賽第六場 - 波士頓塞爾特人 對 紐約人》，所以嗰日節目暫停播出。
*2025年5月24號：由於08:00-10:30直播《NBA 季後賽 2025 東岸決賽第二場 - 印第安納溜馬 對 紐約人》，所以嗰日節目暫停播出。
*2025年6月14號：由於08:30-11:00直播《NBA 總決賽 2025 第四場 - 奧克拉荷馬雷霆 對 印第安納溜馬》，所以第26集提早喺08:00-08:30播出。

## 出面網頁
*ViuTV：老友再出發

## 電視節目變遷
學界Create, Like and Share

《**學界Create, Like and Share**》（）係香港製作嘅教育資訊節目，由瑪姬主持，第一季由2024年10月13號到2025年1月26號逢禮拜日10:00 - 10:30喺香港電視娛樂ViuTV播，第二季《**學界Create, Like and Share 第二季**》（）‎由2025年3月30號到7月6號同一時段播，第三季《**學界Create, Like and Share 第三季**》‎‎（）由2025年11月2號起同一時段播‎。節目由TOEFL Junior@聰穎教育贊助。

## 每集一覽
### 第一季

### 第二季

### 第三季

## 節目調動
;第三季
*2025年11月2號：由於09:00-11:00直播《新聞報道》，第1集改喺11:30-12:00播出。
*2025年11月9號：由於09:00-14:30直播《十五運會決戰前線》，嗰日節目停播一次。
*2025年11月16號：由於09:00-18:10直播《十五運會決戰前線》，嗰日節目停播一次。
*2026年1月4號同11號：嗰日節目停播一次，原時段分別改為重播《舔舔脷·講講理》第17同18集。
*2026年2月1號：嗰日節目停播一次，原時段改為重播《舔舔脷·講講理》第19集。
*2026年3月8號：嗰日節目停播一次，10:00-11:30改為直播《新聞報道》。
*2026年3月15號、22號同29號：嗰日節目停播一次，原時段分別改為重播《舔舔脷·講講理》第20、21同22集。

## 註

## 出面網頁
*ViuTV：學界Create, Like and Share（第一季）
*ViuTV：學界Create, Like and Share（第二季）
*ViuTV：學界Create, Like and Share（第三季）
*MaxiCulture：學界Create, Like and Share
*TOEFL Junior@聰穎教育贊助：《學界Create, Like and Share》ViuTV開播！每集發掘學校的多樣性！各集列表持續更新中
STEM By You

《**STEM By You**》係香港Makerville製作嘅科普資訊節目，由李蒨怡（Sarah）、馬學綸（Dr Helen）同黎烱韜（Dr Toby）主持，2024年10月13號到2026年1月25號逢禮拜日13:00-13:30播。頭兩輯節目以26集為一輯，透過輕鬆問答、小遊戲同實驗形式，將STEM學問從學校帶到大家日常生活，刺激大家對STEM當中4個專業領域嘅好奇心。節目唔設字幕。

## 每集一覽
### 第1-26集

### 第27-52集
*第27集起節目固定由李蒨怡同馬學綸主持。

### 第53-64集

## 節目調動
*2025年1月12號：由於13:00-15:45重播電影《破風》，第14集提早喺12:30-13:00播。
*2025年1月19號：由於13:00-15:45重播電影《大魔術師》，第15集提早喺12:30-13:00播。
*2025年3月9號：由於13:00-16:00直播《世界格蘭披治桌球大獎賽2025》，嗰日節目停播一次。
*2025年7月20號：由於13:00-15:45重播電影《》，第40集提早喺12:30-13:00播。
*2025年7月27號：由於13:00-15:45重播電影《出貓特攻隊》，第41集提早喺12:30-13:00播。
*2025年8月3號：由於13:00-15:45重播電影《去吧！女神兵團》，第42集提早喺12:30-13:00播。
*2025年11月2號：由於13:00-13:30改播《經緯線》，嗰日節目停播一次。
*2025年11月9號：由於09:00-14:30直播《十五運會決戰前線》，嗰日節目停播一次。
*2025年11月16號：由於09:00-18:10直播《十五運會決戰前線》，嗰日節目停播一次。

## 類似節目
*《STEM精讀班》
*《區區都有STEM》

## 註

## 出面網頁
*ViuTV：STEM By You
房曉輝

**房曉輝**博士（Tony Fang, PhD）係一個喺瑞典斯德哥爾摩大學嘅教授，佢被指係中共統戰機構廣東省同廣州市政協代表、國務院僑務辦公室外國專家咨詢委員會委員、中國歸國華僑聯合會（FROC）顧問。

房曉輝分別係1984年同1987年考到上海交通大學船舶同海洋工程理學學士同碩士學位，1999年得到瑞典林雪坪大學（）工業行銷、工業經濟博士學位。1998佢曾經喺美國麻省理工學院政治學系擔任訪問學者。喺任教斯德哥爾摩大學之前，佢喺斯德哥爾摩經濟學院（）嘅國際商業研究所工作。

2024年10月，喺美國智庫詹姆斯敦基金會（）聯同七個國家嘅專家同記者，披露中嘅中共統戰嘅全球網絡分佈點，包括103個組織同233人，而房曉輝同北歐創新中心主席張巧珍就榜上有名。房被指喺瑞典幫中共進行統戰工作，不過房就否認，解釋佢係因爲工作關係需要同其他人交流討論。

## 參考
文藝誌

《**文藝誌**》（'''）係香港Makerville製作嘅文化資訊節目，由張右雨、劉瑞威、胡希怡（第31集開始）同曾贊學（第49集開始）主持，第1到24集喺2024年10月15號到2025年3月25號逢禮拜二13:00-13:30喺香港電視娛樂ViuTV播，之後第25集起喺2025年8月26號起逢禮拜二13:00-13:30播。節目每集會介紹唔同嘅音樂人同藝團。節目唔設字幕。

## 每集一覽

## 節目調動
;第二季
*2025年11月11號同18號：由於09:00-18:00直播《十五運會決戰前線》，嗰日節目停播一次。
*2026年2月17號：由於12:30-16:00重播《Chill Club 推介榜年度推介 24/25》，嗰日節目停播一次。
*2026年4月7號：由於13:00-15:45重播電影《》，第54集改喺11:00-11:30播。

## 註

## 出面網頁
*ViuTV：文藝誌
台灣民意基金會

**財團法人台灣民意教育基金會**，簡稱**台灣民意基金會**，係一個中華民國嘅非牟利組織，由游盈隆教授創辦。台灣民意基金會喺2016年2月成立，前身係台灣促進和平文教基金會，係由簡錫堦同其他社運界、學術界同宗教界嘅人士創立嘅。
老是常出現

《**老是常出現**》（）係香港Studio VO製作嘅電視劇，由劉江、陳湛文、米雪、石修、劉沛蘅、陳毅燊、張雷、曾偉明、吳浣儀主演。套劇喺2025年1月20號到2025年2月7號逢禮拜一到五21:30 - 22:30喺ViuTV首播。故仔用老人院做背景。

## 角色
### 主要角色
*劉江 飾 戴勞國（老大） / 巴漢長官
*陳湛文 飾 謝飛杜（阿蘇）
*張雷 飾 葉世坤（木村）
*曾偉明 飾 程國茂（貓叔）
*吳浣儀 飾 方洛琳（貓嬸）
*陳毅燊 飾 任勝（Martin、Martini）
*劉沛蘅 飾 范綽嘉（阿Ca、Franchesca）
*葛綽瑤 飾 娜娜（Josephina）
*伍詠詩 飾 班班（Brittany）
*米雪 飾 朱小蓮（蓮妹）
*石修 飾 彭廣德（Peter）
*張錦霞 飾 陳湛文（阿喱）

### 固定角色
*駱振偉 飾 任務（Mario）
*李敏 飾 蘇霏（Sofie、阿蘇）
*米露迪 飾 Ada（Bella）
*李建邦 飾 威廉
*菁瑋 飾 瑋爺
*楊依依 飾 101
*芸雅 飾 年輕朱小蓮
*偉倫 飾 年輕Peter
*黃興國 飾 九叔
*盧沛瑤 飾 出租孫女

## 每集一覽

## 歌

## 軼事
*呢套劇繼續用翻播網上節目《製作中》替代正式製作特輯，喺1月18號禮拜六23:55-00:00同1月19號禮拜日23:25-23:30播。
*呢套劇嘅主要演員劉江、陳湛文、張雷、劉沛蘅同導演郭家禧亦會喺《爆谷一周》第三輯第10集做嘉賓接受訪問。
*唔似得上一套Studio VO製作嘅電視劇《Food Buddies》，呢套劇未有用「Studio VO」嘅片頭，而係用返「ViuTV原創劇」，只係片尾公司標誌顯示返Studio VO個名。
*呢套劇係石修同米雪首套ViuTV電視劇。
*根據演員陳毅燊嘅一篇專訪，有戲份係喺2022年8月拍，意味呢套劇拍咗超過兩年後先至出街，亦比起第一套首播嘅Studio VO劇集《Food Buddies》（2023年上半年製作）更早拍。

## 註

## 參考

## 出面網頁
*ViuTV：老是常出現
*
*
*ViuTV：製作中（第124集）- 老是常出現 - 角色介紹 (I)
*ViuTV：製作中（第125集）- 老是常出現 - 角色介紹 (II)
*ViuTV：製作中（第126集）- 老是常出現 - 角色介紹 (III)

## 電視節目變遷
烏丸綫

**烏丸綫**（）係日本京都嘅一條地鐵綫，由京都市營地下鐵營運，連接住左京區同伏見區，起點站係國際會館站，終點站係竹田站，總共有15個站。
京都市營地下鐵

**京都市營地下鐵**（），通稱**京都地下鐵**，係日本京都嘅地下鐵系統，1981年開張，由京都市交通局經營，而家經營2條綫。
德國和平革命

**德國和平革命**（），亦會喺德文叫做「轉捩點」（、），係其中東歐劇變期間嘅和平革命之一，由1989年柏林圍牆冧，一路到1990年兩德統一為止。呢次革命由戈巴卓夫嘅開放政策引致，係其中拆散東方集團嘅主要原因之一。呢次革命令東歐嘅國家進一步開放邊界，最終會成為西方世界嘅一部分。

## 歷史
喺東德嘅共產黨（德國統一社會黨）自從二戰之後一路掌權，而個國家又係華沙公約組織嘅成員，係蘇聯好重要嘅盟友。除此之外，東德亦係冷戰期間嘅鐵幕邊界國家，直接同西德同西柏林黐住，所以個黨嘅控制特別緊，其中最出名就係當時嘅秘密警察 Stasi。到1986年，戈巴卓夫提出咗開放政策，希望改善蘇聯勢力範圍人口嘅生活質素。

到1989年，反對共產主義嘅訴求越來越響，其中特別係要求東德改行議會制。同時，東德喺世界經濟上面表現唔出色，加上國債上升，令人民更加不滿。經過一段内部誤解，東德政府無意中宣佈會拆柏林圍牆，東德嘅人民睇到西柏林靠住資本主義而有嘅生活，對共產黨更加反感。經過和平嘅公民抗命，包括大型示威，東德政府同意搞一次多黨制嘅選舉，共產政府滅亡。到1990年10月，四大同盟國簽咗《最終解決德國問題條約》，俗稱 「2+4條約」，正式令兩德統一，表明革命成功。

## 參考

類:德國史
類:反共
類:冷戰
實物投影機

**實物投影機**（）係一種實時影像捕捉設備，能夠將實物嘅影像即時捕捉並投影到螢幕或投影幕上，可以透過 USB、HDMI 等接口連接其他設備。喺教學、會議、演講或其他需要展示實物嘅環境中經常會用到。由於實物投影機非常方便，已經取代舊時需要先曬成膠片嘅高影機。

## 歷史
實物投影機嘅發展始於20世紀中期，最初嘅版本主要係使用光學技術嚟投影透明片。隨住數碼技術嘅進步，現代嘅實物投影機開始整合攝像頭同數碼處理能力，能夠以更高嘅解析度同更多功能啤嚟展示物品。

## 使用環境
*教育或培訓：教師可以用嚟代替寫黑板、展示教材、學生作品、實驗過程等。
*會議：展示報告、產品樣本、文件等。
*演講：演講者可以展示演講內容或視覺輔助材料，提升演講嘅效果。
*法庭：展示證據戓證物。

## 優缺點
### 優點
*實時展示：能夠即時捕捉同投影物體嘅影像，適合用喺教學同演示，能夠提高互動性同參與感。
*高解析度：具備高解析度，能夠好清楚顯示細節，適合展示文本、圖片、立體物品。
*靈活性：可以展示各種物體，無論係平面文件定係立體物品，使用者可以根據需要自由調整物體嘅位置同角度。
*多功能性：多數實物投影機都具有錄影同拍照功能，能夠記錄教學或演示過程，方便日後重睇同分享。

### 缺點
*成本：高品質嘅實物投影機價格可能較高。
*技術依賴：需依賴電力同其他技術設備，可能會喺技術故障時影響使用。

## 參考
一帆風順 (搞清楚)

**一帆風順**係一句中國嘅四字成語，話人做事順風順水，亦可以係：
* 一帆風順 (廣播劇)，1965年香港麗的呼聲嘅天空小說，由李我聲演。
* 一帆風順，1965年香港嘅一齣粵語長片，由龍圖執導，胡楓、賀蘭主演。
* 一帆風順 (音樂)，1981年香港藝人余安安嘅一首流行曲。
祭司

**祭司**（）係唔同宗教傳統入面，負責主持宗教儀式、教導信徒同埋傳揚信仰嘅人物。喺天主教，祭司即係神父，會主持彌撒同提供聖事；喺佛教，祭司可以指僧侶，佢哋會進行修行同埋講經；喺古代埃及同希臘宗教入面，祭司負責聯繫神明同人類之間嘅關係，並且主持重要嘅祭祀儀式。唔同宗教對祭司有唔同嘅要求，但佢哋嘅共同目標都係維持宗教信仰同信徒嘅精神生活。

## 睇埋
*天主教神父
*佛教僧侶
*宗教職位
蘇格拉底反詰法

**蘇格拉底反法**，簡稱**蘇格拉底法**（），係由古希臘哲學家蘇格拉底所創嘅一種教學方法。呢種做法主要係透過一連串提問，幫助討論嘅參與者反思自己係點諗嘢嘅，而非直接畀個答案佢。呢個過程仲要係參與者諗諗吓發現自己思路當中有矛盾，最終有動力去求知。蘇格拉底法強調對話嘅力量，認為透過係噉提問同反思，人可以睇清自己幾咁無知，從而獲得智慧。

蘇格拉底法呢種教學法，到咗現代都仲有人用。無論係教育、哲學甚至心理學，都有人會運用蘇格拉底法，務求提升啲人嘅思考能力。

## 諗頭

蘇格拉底法嘅大目標係要推動批判思維。蘇格拉底唔係想畀出一個「正確答案」，反而係希望討論過程可以幫助參與者自己發現真相。喺成個過程裡便，參與者首先要提出自己嘅見解，然後透過被質問發現自己最初諗嘅嘢查實有矛盾，最後焗住承認自己嘅所知有漏洞。

蘇格拉底相信，真正嘅智慧唔係知晒所有嘢，而係要知道自己唔知道乜嘢。呢個理念亦成為咗佢教學法嘅重心。通過問問題，蘇格拉底一步步揭示對方思想嘅錯誤，而呢點響應咗佢對知識嘅睇法：

## 做法

蘇格拉底法通常以對話形式進行。喺對話過程中，蘇格拉底（或者教學者）會以一啲簡單嘅問題開始，引對方畀答案，對方嘅答案包含咗佢嘅睇法，然後蘇格拉底就會引導對話者自我反思，透過發問嚟指出佢個觀點有咩唔妥（甚至自相矛盾）嘅地方。一旦對話者發現自己畀嘅答案根本自相矛盾，佢就焗住要審視自己嘅諗法，甚至可能要放棄之前堅信嘅嘢。喺呢個過程裡便，對話者唔會即時得出答案，但係就進入一種反思嘅狀態，呢個狀態就係蘇格拉底所追求嘅。

舉個具體例子說明，古希臘文獻《尤西弗羅篇》就有提到蘇格拉底同**尤西弗羅**討論咩係虔誠或者有神心。尤西弗羅被指係當時雅典一位祭師，段對話其中一段大致係噉嘅：
* 蘇格拉底：「我問你，點先算係**虔誠**？」
* 尤西弗羅：「虔誠嘅嘢，就係天神鍾意嘅嘢。」
* 蘇格拉底：「天神唔鍾意嘅嘢，就係唔虔誠嘅？」
* 尤西弗羅：「冇錯。」
* 蘇格拉底：「噉如果眾神之間對某樣事物有分歧，有啲天神鍾意，有啲天神唔鍾意，噉呢樣事物係虔誠定係唔虔誠嘅呢？」
* 尤西弗羅：「呀...」
喺呢段對話當中，尤西弗羅一開始嗰陣諗住自己好清楚咩係「虔誠」，但係蘇格拉底問咗佢幾句，佢就發現自己初頭講嘅嘢根本自相矛盾。佢可以選擇抗拒蘇格拉底嘅提問，或者承認自己對呢個問題無知。

## 睇埋
*矛盾
*辯論
*認知行為治療

## 註釋

## 引咗

## 拎
* 初三赤口，哲學家都唔出街，香港 01，篇文夾雜少量粵文。
* 蘇格拉底方法，不列顛百科全書
千萬人家

**千萬人家**可以係：
* 千萬人家 (1953年)，香港嘅一齣粵語長片，由珠璣執導，吳楚帆、紫羅蓮主演。
* 千萬人家 (1970年)，臺灣嘅一齣國語片，由岳楓執導，金漢、陳燕燕主演。
尤西弗羅篇

**《尤西弗羅篇》**（ | 羅馬字：）係古希臘哲學家柏拉圖嘅作品，屬於蘇格拉底式對話。呢本書討論咗有關敬神同道德嘅問題。書入面，蘇格拉底同**尤西弗羅**之間發生咗一場哲學辯論，討論「究竟某啲嘢係因為神喜歡所以係敬神，定係因為敬神所以神鍾意？」等嘅問題。

呢本書係柏拉圖早期作品之一，對後世倫理學同宗教哲學嘅討論都有深遠影響。雖然《尤西弗羅篇》係一篇哲學對話，但佢嘅問題同思考仍然係當代哲學研究中一個重要嘅課題。

## 睇埋
*蘇格拉底
*蘇格拉底反詰法
蕭震然

**蕭震然**係香港親中派人士，曾經擔任青年民建聯副主席，仲有「熊貓大狀」之稱。

## 經歷
佢喺澳門出世，香港長大，先後喺深水埗同沙田居住，讀完法律課程後喺2011年成為執業大律師，並曾任輔警，駐守旺角區。佢曾加入民建聯，出任過青年民建聯副主席，並且喺2015年以民建聯名義出選沙田區議會烏溪沙選區，攞到1121票，未能當選，最後離開民建聯。

之後，蕭震然曾經成立香港熊貓大狀，喺香港反送中運動期間向襲擊示威者嘅親中派人士提供法律支援，亦係再生慈善基金成員。

2015年，佢曾經有份支持當時北京未經香港人同意作出831決定，大幅度限制特首選舉參選人資格嘅政改方案。

喺2017年，佢曾經簽署反對港獨嘅聯署。

## 學歷同專業資格

* 香港中文大學法律博士
* 中國政法大學中國法法學學士
* 香港城巿大學海事法及運輸法法學碩士
* 倫敦皇后瑪麗學院國際調解後學士深造文憑
* 英國特許仲裁司學會資深會員
* 香港和解中心和解員
* 香港調解資歷評審協會有限公司認可綜合調解員

## 家庭
蕭已婚，育有兩名女兒。

## 事件
佢喺2022年被香港大律師公會紀律審裁團裁定三項行為失當，包括喺2016年違規到女律師寓所開會及其後喺紀律聆訊中作出唔誠實陳述，另外仲曾向客戶提供錯誤法律意見，結果被勒令禁止執業45個月。

佢同妻子賈倩明曾喺2021年捲入「呃樓案」，被指扮業主賣吉宅，串通呃取6200萬，佢妻子因此喪失保險牌。

## 參考來源
龍圖

**龍圖**（Lung To，），原名**潘威林**，廣東番禺人，香港電影人。

龍圖喺廣州三高中學畢業，1938年加入娛樂圈使助導同作曲。1939年編咗電影《孔雀開屏》個劇本。1941年開始做導演，自編自導咗齣粵語片《麗春花》，撞啱香港淪陷，要到1947年先至上映。淪陷嗰陣，佢曾經喺廣西幫佢個妹銀劍影嘅洛陽春劇團做劇務，重幫個妹寫咗齣劇《生紅娘》，大受歡迎，後尾佢兩次將齣劇搬上銀幕，就係1952年嘅《生紅娘三戲張君瑞》同埋1958年嘅《紅娘》。佢亦都曾經喺《人鬼恩仇》同《成家立室》客串現出。

嚮1960年代，龍圖同珠璣、黃岱、莫康時、胡鵬、馮志剛、李鐵、吳回、黃鶴聲、盧雨岐幾個香港電影導演結義，合資成立十兄弟電影企業公司，重聯合拍攝創業作《錦繡天堂》，成為一時佳話。

## 參考
* 香港電影導演大全
* 香港影庫

類:祖籍番禺
類:潘氏
類:香港電影導演
台灣綠黨

**台灣綠**黨（英文：Green Party Taiwan，簡寫GPT），簡稱綠黨，係喺1996年1月25號成立嘅。呢個係一個公民社會開放嘅參政平台，鼓勵有相同政治理念、價值同目標嘅積極公民加入。綠黨主張綠色政治，內容包括環境保護、生態平衡、草根民主、社會平等同世界和平。佢哋仲積極同全球綠黨同環保組織交流，係亞太綠色聯盟嘅發起團體之一，仲喺2010年主辦咗第二屆亞太綠人大會。
東西綫 (京都市營地下鐵)

**東西綫**（）係日本京都嘅一條地鐵綫，由京都市營地下鐵營運，連接住右京區同伏見區，起點站係太秦天神川站，終點站係六地蔵站，總共有17個站。
威廉二世足球會

**威廉二世足球會**（）係荷蘭蒂爾堡一間職業足球球會，依家踢緊荷蘭乙組足球聯賽。

## 榮譽
*荷蘭甲組足球聯賽冠軍：1916年、1952年、1955年
*荷蘭乙組足球聯賽冠軍：1957年、1965年、2014年、2024年
*荷蘭盃冠軍：1944年、1963年

## 參考


## 連出去
*官方網站
格羅寧根足球會

**格羅寧根足球會**（）係荷蘭格羅寧根一間職業足球球會，依家踢緊荷蘭甲組足球聯賽。

## 榮譽
*荷蘭盃冠軍：2015年

## 參考


## 連出去
*官方網站
千萬人家 (1953年)

（或者**A Home of A Million Gold**）係1958年嘅一齣港產黑白粵語劇情片，由珠璣導演，吳楚帆、紫羅蓮主演。

## 故仔
程耀堂本來係鄉下有錢佬，因爲爛賭輸身家，唯有同老婆林氏、細女仲蓮投靠二女仲華個老公金煥章，諗著繼續過富豪嘅生活，睇唔起安貧樂道嘅大女仲芳一家人，反而林氏堅持搬去同做工人嘅仲芳一齊住，自食其力。

冇幾耐，煥章發現外父冇錢，自己又債臺高築，陷入財困。煥章知道債主朱少良對仲蓮起痰，就幫忙撮合佢哋嚟解決債務。點知少良對仲蓮意圖不軌，仲蓮掙扎逃走，跌咗落樓梯受傷重暈咗，結果少良被差人拘留，煥章因爲內疚兼債務纏身，最後選擇自殺。

## 演員陣容

## 參考
*
*千萬人家 (1953)（香港影庫 HKMDB）
葉廣權

**葉廣權**係香港音樂創作人，曾經係譚詠麟，關淑怡等歌手嘅御用監製。

## 參考來源
博雅山莊

**博雅山莊**又叫**渭濱城**（），位於香港沙田區大圍城門河河畔，鄰近美城苑，係一座休憩遊樂公園場地。

## 起源
「博雅山莊」嘅前身係梅苑別墅同合興隆魚翅廠，原本佔地41,909平方呎。1971年，總探長呂樂用渭濱置業有限公司（**Wai Bun Land Investment Company Limited**）嘅名義買咗，當做佢嘅度假別墅。有傳聞話呢座別墅其實係間地下賭場。

嗰陣時，成座博雅山莊俾被幅十幾呎高嘅大麻石城牆包圍住，所以附近啲村民叫佢做萬里長城。博雅山莊出入口同盡頭都有大閘：正閘同後閘，頂上刻住「博雅山莊」嘅橫匾，仲有「癸丑春立」四個字，即係話1973年春天起好嘅。仲有一個刻住「渭濱城」橫匾嘅車道。入到正閘，有另一個拱門，上面寫住「晚清」，仲有呂姓嘅對聯：「莆田世澤，渭水家聲。」後面係大廳、工人房、廚房同埋儲物室，經過鑲咗大理石嘅長廊，上到2樓有9間房，其中2間有盥洗室。主樓外面有個池塘同個超大假山，假山入面有個漢白玉石蓮座嘅觀音像。池塘西邊係「龍津閣」中式樓閣；東邊係「博苑」涼亭。

渭濱置業有限公司攞博雅山莊做抵押，向香港國際酒樓集團借咗6百萬港紙，1973年，呂樂經加拿大移民去咗台灣。1977年到1987年間，酒樓喺博雅山莊度開咗間叫國際城嘅園林式中國餐廳。不過1987年2月政府為咗起城門隧道公路，收返咗部分地，嗰陣時大部分博雅山莊嘅建築都拆咗，搞到博雅山莊一分為二。剩低未拆嘅私人花園（包括池塘同龍津閣）之後被新鴻基地產買咗（本來諗住起曉翠山莊嘅後續期數），2004年補咗地價，喺2005-06年拆咗重建，變成而家嘅壹號雲頂第一同第三期。
譚輝智

**譚輝智**（，）係香港男歌手，喺2023年參加無綫電視音樂選秀節目《中年好聲音2》奪得亞軍而加入樂壇，依家係無綫電視旗下歌手。

## 簡歷
譚輝智，1984年喺香港出世，小學階段喺香港讀書，畢業後去咗英國根德郡一間寄宿學校升讀中學，直至大學畢業，大學主修廣告設計。畢業後任職廣告設計，之後喺亞爸譚握籌嘅建築工程公司工作約8年，係疫情期間同太太發展美容生意。

譚輝智喺家中排行第二，有個大哥同細妹，亞爸譚握籌係建築工程公司老闆。譚輝智同父亞爸、大哥三人共享「可愛新星」馬主，佢哋一家經常出入馬場。譚輝智喺2014年經朋友介紹下認識太太，拍拖兩年後喺2018年結婚，分別喺2019年同2020年生咗一個女同一個仔。

**入行經過**

亞爸譚握籌在譚輝智兒時已經常喺屋企唱卡拉ok，譚輝智自細耳濡目染下，種咗喜歡唱歌嘅種子。譚輝智亞爸經常鼓勵譚輝智參加歌唱比賽，但由於性格非常內斂，一直冇參加任何比賽或者作公開演出，只係以玩票性質喺私人聚會唱歌。直至2023年，譚輝智陪伴細妹去李佳老師嘅工作室學唱歌，但細妹詐病未能試唱，就慫恿譚輝智試唱，之後李佳老師即刻答應為譚輝智報名參加《中年好聲音2》，之後到無綫電視進行海選，入圍後就開始精彩嘅比賽之路。

**比賽之路**

譚輝智以素人身份參加無綫電視音樂選秀節目《中年好聲音2》，喺第一回合以5燈姿態進級，其後每個回合均獲得80分以上，其中4個回合奪得MVP，係獲得最多MVP次數嘅參賽者。決賽以最高總分數殺入必殺歌回合，最終得到亞軍；網上觀眾投票亦獲得最高票數，勇奪「觀眾最愛好聲音」大獎。

**歌唱事業**

之後，譚輝智簽約無綫電視，出道兩個月，無綫電視已經為譚輝智舉辦首個個人演唱會《譚輝智Fight  For You演唱會》，係首位舉行個唱嘅《中年好聲音2》歌手。譚輝智更喺2024年9月正式推出首支個人單曲《多麼感激》。

**歌迷會**

譚輝智喺2024年4月4日成立歌迷會FC Club，由太太及好友處理歌迷會事務，每逢譚輝智有公開表演，歌迷會會員都會到場支持。FC Club喺2024年9月8號舉辦了FC40 Birthday Party，係首個歌迷聚會。

2024年2月，譚輝智、梁浩賢、顔米羔、劉威煌、梁思傑、甘永傑、王嘉明和潘文龍組成男子組合「輕鬆啲」，並喺2024年2月22日於Facebook開始定期進行直播。期後喺2024年7月1日正式成立歌迷會，喺2024年7月9日舉行第一次歌迷聚會。

## 比賽歷程(中年好聲音2)

## 音樂作品

## 個人專輯

## 派台作品成績

## 獎項/提名/成績

## 委任工作

## 代言品牌

## 演出
### 電視節目（無綫電視）

### 演唱會

### 電視劇

### 電視/電台/網上訪問

### 雜誌專訪

### 其他演出

## 參考資料

## 出面網頁
*譚輝智Facebook
*譚輝智Instagram
*譚輝智Youtube
*FC Club譚輝智後援會Facebook
*FC Club譚輝智後授會Youtube
*譚輝智 Tam Fai Chi | TVB ARTISTE
金合歡屬

**金合歡屬**（；學名：），又叫**金鳳屬**（），係豆科下面嘅一屬。入面有差唔多160種植物，全球嘅熱帶到溫帶地區都可以搵到。

## 屬下嘅物種
* 金合歡 Vachellia farnesiana
* 鐮莢金合歡 Vachellia drepanolobium
* 耳莢金合歡 Vachellia auriculiformis
蔡黃鳳儀

**蔡黃鳳儀**係香港前警務人員，2004年獲頒發香港警察榮譽獎章，並喺2006年成為警隊歷史上首位掌管警察公共關係科嘅「公關一姐」。

佢曾經參與過1998年搬機場嘅行動，亦曾喺保安局任職。

雖然蔡黃鳳儀職位高升，但有傳媒形容佢對記者提問漠不關心，雙方關係陷入冷淡。

佢嘅丈夫蔡育群曾經捲入「老婆升老公」嘅利益衝突風波，引起外界關注。
## 參考來源
Black Box Office

**Black Box Office**，簡稱**BBO**，係香港嘅YouTube頻道。喺2023年開始運作，主要製作同娛樂有關嘅短片，搵唔同藝人嘉賓參與拍攝。創辦人係曾達恩（混血肥仔），係佢將自己創辦嘅啱Channel賣盤後另起爐灶復出嘅新頻道，亦搵到電影公司CFO黃詠茵（Ella）做新公司董事。

## 而家嘅主要成員
*丁彥均（丁丁）
*Emily
*Hilary
*Sin
*Vic

## 參考

## 出面網頁
* Black Box Office嘅YouTube頻道
* 
*
陳少慧

**陳少慧**係香港親中派醫療界人士。佢時常喺專欄發表醫療相關嘅意見，亦因撐警立場而引起公眾關注。

佢喺香港反送中運動期間發表過支持執法表現備受爭議嘅香港警察嘅言論，包括指淘大商場有小學生被捕係父母自招後果。另外，喺運動期間，有唔少人喺衝突之中受傷，中間派醫學界立法會議員陳沛然曾經呼籲各界冷靜，唔好衝擊醫院，亦香港警察喺公立醫院內拘捕求診同正接受治療嘅示威者有所關注，希望公立醫院唔好再洩露病人資料俾警方。坊間有意見討論醫院係咪要撤走警崗嘅警員，本來陳沛然並無評論，但陳少慧就聲稱佢有呢個主張，話感到蒙羞，又聲稱縱使警察受到不禮貌同暴力，都從未離開工作崗位，結果換來陳沛然反駁。

## 外部連結

* 

## 參考來源
楊品驊

**楊品驊**係台灣嘅少數民族歌手，親中派文化界人士，花蓮縣吉安鄉娜荳蘭部落嘅阿美族人。

佢讀過建國中學，後來入咗國立政治大學廣電系畢業。佢之後曾喺香港擔任銀行廣告公關，後來2008年北京奧運期間留喺北京發展，開設咗一間結合音樂同台灣少數民族文化嘅餐廳，仲會去唔同地方表演。

佢多次公開支持兩岸統一，話要講好中國故事，讚揚中國政府對台灣人民嘅特惠政策，又話文藝作品有助兩岸青年走更近，因而被台灣人視為統戰樣板。佢所屬嘅部落頭目李毓書曾表示楊品驊嘅言論只代表個人立場，唔代表部落嘅意見。佢爸爸表示尊重楊品驊嘅言論，強調「講他自己正確所該講的事」。

## 參考來源
挽肉與米

**挽肉與米**（**挽肉と米**，**hikiniku to come**）係日本連鎖食肆，總部喺日本東京都，主要賣炭燒漢堡扒配白飯。

挽肉與米嘅第一間舖係喺2020年6月1日喺東京都武蔵野市吉祥寺開張，而喺臺灣臺北市、南韓首爾、香港同泰國曼谷都有海外舖頭，當中香港舖頭嘅係由黃傑龍嘅叙福樓集團喺2024年攞到香港經營權後開設。

## 出面網頁
*挽肉與米官方網站（日本）
*挽肉與米官方網站（香港）
REINS國際

**REINS國際**（**株式会社レインズインターナショナル**）係日本飲食集團，總部喺神奈川縣橫濱，1987年開始有業務，1998年開始用而家個公司名，主要品牌有日式燒肉專門店**牛角**同涮涮鍋專門店**温野菜**。

海外業務方面，喺臺灣同香港等地都有，當中香港嘅係由黃傑龍嘅叙福樓集團喺2010年代中攞到香港經營權後開設。
和民

**和民**（**ワタミ株式会社**）係日本飲食集團，總部喺東京都大田區，1984年開始有業務，1986年開始用而家個公司名，主要品牌有**居食屋和民**。

海外業務方面，喺中國大陸、臺灣同香港等地都有。
柯尼斯堡肉丸

**柯尼斯堡肉丸**（），又叫**Soßklopse**，係種德國特產嘅肉丸，主要用豬肉同埋牛肉；而喺整呢個餸嗰陣亦會搭配薯仔，同埋加白汁同刺山柑。

## 名
柯尼斯堡肉丸係根據東普魯士城市柯尼斯堡（而家屬於俄羅斯加里寧格勒）嚟命名，而呢個餸亦係東普魯士餐嘅代表餸。因為喺第二次世界大戰之後，柯尼斯堡俾蘇聯併吞咗，為咗避免同柯尼斯堡撞名，所以德意志民主共和國（東德）走將呢個餸叫做*Kochklopse* (翻譯做粵語就係滾肉丸)。 因為原本喺柯尼斯堡生活嘅德意志人經已俾蘇聯驅逐到德國本土，所以而家柯尼斯堡係個俄羅斯族佔多數嘅地方，而蘇聯亦都根據蘇聯革命家Mikhai kalilin嘅名嚟為柯尼斯堡改名。柯尼斯堡肉丸亦畀啲人戲稱做Revanchistenklopse
而家柯尼斯堡肉丸都喺現代德國係個非常之受歡迎嘅餸。

2022年美國電視台頻道CNN將柯尼斯堡肉丸列咗做最佳德國餸之一 

## 準備
雖然一般肉丸係由非常之精細嘅牛仔肉整成嘅，但係比較平嘅牛肉同豬肉亦係啲人成日會用嘅替代品，連埋洋蔥、蛋、少量嘅麪包糠、同香料（主要係胡椒）。傳統嘅食譜會用鯷科。如果鯡魚俾替代嘅話，個餸就叫做羅斯托克肉丸。如果鯷科同鯡魚都冇咗嘅話，啲人會將佢叫做*Soßklopse* (翻譯做粵語就係醬油肉丸).

首先肉丸會浸喺鹽水度燉煮，然後將上湯、麵糊、忌廉同蛋黃再加埋刺山柑撈埋一齊。簡單版嘅版本淨係會用麵粉或者澱粉嚟令醬汁變調，而蛋黃就會俾省略。 而另一個精製嘅版本就淨係會用蛋黃嚟到做增稠劑。刺山柑係三個版本嘅主要成份。

傳統上，呢個餸會搭配埋紅菜頭同薯仔一齊，或者飯。

## 睇埋

* East Prussian dishes
* List of meatball dishes

## 參考
韋達體育會

**韋達體育會**（）係摩洛哥卡薩布蘭卡嘅職業足球球會，依家踢緊摩洛哥足球甲級聯賽。

## 榮譽
*摩洛哥足球甲級聯賽冠軍：1948年、1949年、1950年、1951年、1955年、1957年、1966年、1969年、1976年、1977年、1978年、1986年、1990年、1991年、1993年、2006年、2010年、2015年、2017年、2019年、2021年、2022年
*非洲聯賽冠軍盃冠軍：1992年、2017年、2022年
*非洲超級盃冠軍：2018年

## 參考


## 連出去
*官方網站
物語公司

**物語公司**（**株式会社物語コーポレーション**）係日本飲食集團，總部喺愛知縣豐橋，1949年開始有業務，1997年開始用而家個公司名，而家經營緊15個品牌，當中有品牌只係喺日本以外經營，譬如只係喺中國大陸同香港經營嘅漢堡扒飯專門店「肉肉大米」。
妙賊

（）係1963年嘅一齣港產黑白粵語古裝武俠片，由陳皮導演，任劍輝、鳳凰女主演。

## 情節
查員外係個重男輕女嘅大有錢佬，就算個仔阿全爛賭都唔會話佢，重將啲家業交俾新抱查郝氏打理，但係對個女小慧就好嚴。有一日，查家被一個自稱劫富濟貧嘅「妙賊」偷咗一批價值連城嘅古董。呢個「妙賊」叫武維揚，偷咗查家啲嘢之後佢又同老友文夢生邂逅小慧同佢表妹慕容素薇，夢生鐘意咗小慧，維揚亦都睇中素薇。素薇返鄉下探阿爸；夢生亦都要上京赴考，所以託維揚照顧小慧。小慧有咗夢生嘅骨肉，剛啱小慧阿哥發現老婆查郝氏同田用有路，被田用殺咗，查郝氏同田用班陰謀奪查氏家產，竟然誣蔑係小慧個情夫殺嘅，令到小慧入獄坐監。維揚劫獄救小慧，重認係兩夫婦掩人耳目。素薇、夢生返到來，誤會維揚同小慧背叛自己，高中嘅夢生重接任知府審理小慧阿哥單案，將維揚、小慧收監。夢生最後知道真相，求佢砍個原諒，重懲治真兇。維揚自知係個賊，唔想做官嘅夢生難做，於是留低封信離開，而素薇亦都嫁雞隨雞走埋。

## 演員陣容

## 參考
*
*妙賊 (1963)（香港影庫 HKMDB）
奧格斯堡足球會

**奧格斯堡足球會**（）係德國奧格斯堡一間職業足球球會，依家踢緊德國甲組足球聯賽‎。

## 參考


## 連出去
*官方網站
緬恩斯零五

**緬恩斯零五**（）係德國緬恩斯一間職業足球球會，依家踢緊德國甲組足球聯賽‎。

## 榮譽
*西南盃冠軍：2001年、2002年、2003年、2004年、2005年
*德國19歲以下足球甲級聯賽冠軍：2009年、2023年

## 參考


## 連出去
*官方網站
*UEFA
Jakke Erixson

**Jakke Erixson**（），係瑞典詞曲作家同音樂製作人。

## 詞曲作品
*《RIP, Love》
*《Don't You Need Somebody》
*《Håll om mig hårt》
*《Fingers Crossed》
*《I Don't Wanna Wait》
*《Boom Boom》
*《Let There Be Love》

## 參考資料

## 出面網頁
*
*
劉九佑

**劉九佑**，係中國音樂製作人。

## 編曲作品
*《含着眼淚奔跑的人》
*《川江號子》

## 參考資料
Chase Jackson (音樂人)

**Chase Jackson**，係美國音樂製作人。佢喺美國奧克蘭出世。

## 編曲作品
*Chanté Moore《Lose Control》

## 參考資料

## 出面網頁
*
郭奕科

**郭奕科**（），係中國音樂製作人。

## 創作作品
*汪蘇瀧《放·逐》編曲
*時代少年團《哪吒》編曲
*王源《宇宙超級無敵大》參與詞曲，獨立編製

## 參考資料

## 出面網頁
*
片町站

**片町站**（）係位於大阪府大阪市都島區二丁目，西日本旅客鐵道（JR西日本）同京阪電氣鐵道嘅鐵路車站（廢站）。

類:廢站
類:日本鐵路站
類:大阪
片町線

**片町線**（）係一條連結京都府木津川市嘅木津站至大阪府大阪市都島區嘅京橋站，屬於西日本旅客鐵道（JR西日本）嘅鐵路線（幹線）。
類:日本鐵路
北陸本線

**北陸本線**（）係一條連結滋賀縣米原市嘅米原站至福井縣敦贺市嘅敦贺站，屬於西日本旅客鐵道（JR西日本）嘅鐵路線（幹線）。
片山津線

**片山津線**（）係一條連接石川縣加賀市動橋站至片山津站之間嘅鐵路線。

喺動橋站中，於此線同北陸本線鄰接動橋線嘅新動橋站。
吳芷靖

**吳芷靖**（，）係美國一位華裔文化製作人，福建出世，喺香港讀碩士嗰陣去參選2024年度香港小姐競選，攞到第四名同「現場我最喜愛佳麗」得主。

## 背景
吳芷靖喺福建出世。佢大學就讀喺美國爾灣加州大學，後升讀美國，以藝術文化管理碩士畢業，並任職文化製作人，現就讀香港大學碩士課程。2024年，吳芷靖參選2024年度香港小姐競選並入圍十五強，喺9月1號獲選「現場我最喜愛佳麗」獎項，之後喺9月15號舉行嘅決賽晉身四強。

## 演出作品
### 電視節目（無綫電視）

## 曾獲獎項與提名

## 參考

## 出面網頁
*
*
大阪東線

**大阪東線**（）係一條連結大阪府大阪市淀川區嘅新大阪站至八尾市嘅久寶寺站，屬於西日本旅客鐵道（JR西日本）嘅鐵路線（幹線）。
JR京都線

**JR京都線**（）係西日本旅客鐵道（JR西日本）東海道本線喺大阪府大阪市北區嘅大阪 - 京都府京都市下京區的京都之間路段嘅通稱。
類:日本鐵路
尤西弗羅兩難

**尤西弗羅兩難**，又叫**尤西弗羅困境**，係倫理學同宗教哲學上嘅一條經典問題，出自柏拉圖寫嘅對話篇《尤西弗羅篇》。呢條問題嘅內容可以廣義化做噉嘅樣：「神明鍾意嘅嘢係咪因為佢哋本身係善嘅，定係因為神明鍾意，所以佢哋先係善嘅？」呢個問題唔單止影響咗宗教道德觀，仲對後來嘅倫理學理論，特別係關於道德實在論同主觀主義嘅討論，有深遠嘅影響。

## 解釋

喺古希臘嘅《尤西弗羅篇》裏面，記錄咗蘇格拉底同一個叫**尤西弗羅**嘅祭師討論「咩係虔誠」嘅對話。大概內容係噉：
*蘇格拉底問尤西弗羅點樣先算係「虔誠」。
*尤西弗羅答話，虔誠就係天神鍾意嘅嘢，唔虔誠就係天神唔鍾意嘅嘢。
*跟住蘇格拉底就問：如果啲天神對同一樣嘢有唔同意見，有啲鍾意有啲唔鍾意，噉呢樣嘢到底算唔算虔誠呢？
*呢個問題令尤西弗羅答唔出，陷入咗兩難嘅局面。
呢段對話主要係想探討虔誠嘅定義，同時都反映咗古希臘人對宗教同道德嘅思考。

## 註釋
Rainham Mark Grammar School

**Rainaham Mark Grammar School**（原名 Gillingham Technical High School）係英格蘭根德郡梅德韋（Medway）地區唯一一間男女同校嘅精英文法學校。佢同 Twydall 小學同 Riverside 小學一樣有學院地位。

## 學校資訊
RMGS 係一間中學。佢有超過1400位11至16歲嘅學生，同埋超過300位16至18歲嘅學生參加 A Level 課程。佢嘅目標係成為一個友好、關懷同激勵嘅社區，激勵年輕人享受學習、熱情咁參與更廣泛嘅活動，同時亦都能夠充分咁發揮佢哋嘅能力。

## 歷史
學校前身係 Gilliham Technical High School，位於吉林漢姆格林街。 1967年1月，當 Green Street 場地被認為唔適合使用時，佢搬到咗位於 Pump Lane 嘅現址。

任職時間最長嘅校長係羅賓‧基恩（ Robin Keen ），佢由1964年到1997年任職。

佢最初係一間男校，直到1972年引入第一間男女同校嘅學校。學校當時已經位於目前嘅 Pump Lane 位置。

當局對教育重組後，學校改名做 Rainham Mark Grammar School 。

2009年12月2號， A . C . Grayling 訪問學校，發表演講並接受宗教老師嘅訪問。

2011年10月，加拉格爾集團（ Gallagher Group ）竣工咗耗資165萬英鎊嘅新體育館。

2018年7月， RMGS 校長 Simon Decker 宣布，佢將會喺任職19年後辭去校長職務，由 Alan Moore 接替，但仍然會擔任 Rainham Mark Education Trust 嘅負責人。

2022年1月，執行長 Simon Decker 宣布從 Rainham Mark 教育信託退休，並由 Natasha Hurturdo 繼任。

2023年3月，執行長 Natasha Hurturdo 宣布 Barker 將辭去 Rainham Mark Grammar School 校長職務，而 Emma Horstrup 將會擔任代理校長，直到任命新校長。艾格尼絲哈特（ Agnes Hart ）自2023年8月31日起被任命為新任校長。

## 社
學校將7至11年級嘅學生分為八個年級： Aylward 、 Bronte 、 Faraday 、 Newton 、 Pankhurst 、 Rutherford 、 Scott 同 Lovelace 。 Lovelace 係該校最新嘅常設形式，喺2017年招收第一批學生。佢哋係 Aylward ：寶藍色， Bronte ：紫色， Faraday ：綠色， Newton ：紅色， Pankhurst ：橙色， Rutherford ：黃色， Scott ：淺藍色， Lovelace ：紫紅色。

2001年，臨時引入咗第七種形式，只供當年入學，稱為 Pankhurst （以1900年代婦女參政領袖 Emmeline Pankhurst 命名）。呢個係由於大量超額認購導致當年入學人數增加。 2006年、2013年、2014年同2017年都出現過呢種情況。

Sixth form 表格以前係分配落去 A-H 嘅表格入面，而且有一個額外嘅表格「 P 」畀級長用。不過到2018年，呢種情況就改咗，表格個名同學校其他部分嘅學院系統保持一致，同埋額外嘅13年級表格級長。

## 2012年學校火燭
2012年2月24號凌晨，間學校發生火災，燒爛咗其中一個科學實驗室，而出嘅煙霧亦都整壞咗另外幾間房。火災最後被認為係由電線故障而引起嘅。

## 舊生
* Craig Mackinlay (born 1966), 保守黨政治人
* Professor Mark Harris (born 1966), 教授
* Malcolm Gaskill (born 1967), 史學家
* ReferencesAndrew Sambrook (born 1979),足球員
* Rehman Chishti (born 1978),保守派政治家
* Phil Gallagher, 電視節目主持人

## 參考


## 出面網頁

* 
* edubase.gov.uk
* Bus services

類:學校
類:根德
密克隆-朗格拉德

**密克隆-朗格拉德**（**Miquelon-Langlade**），原本叫**密克隆**（**Miquelon**），係法國屬地聖皮耶同密克隆嘅城鎮，人口約莫有6百。
貝爾福

**貝爾福**（**Belfort**）係法國布爾岡-法蘭琪-康堤貝爾福地區嘅首府，人口約莫有5萬。
賽吉

**賽吉**（**Cergy**）係法國法蘭西島華茲河谷嘅一個城鎮，亦係華茲河谷嘅省政府嘅實際駐地，人口約莫有7萬。
龍斯勒索涅

**龍斯勒索涅**（**Lons-le-Saunier**）係法國布爾岡-法蘭琪-康堤侏羅省嘅首府，人口約莫有2萬。
霞慕尼

**霞慕尼**（**Chamonix**）係法國奧文尼-隆河-阿爾卑斯上薩華嘅一個市鎮，喺白朗峰範圍入面，人口約莫有9千。
塞納河畔諾伊

**塞納河畔諾伊**（**Neuilly-sur-Seine**）係法國法蘭西島上塞納嘅一個市鎮，人口約莫有6萬。
聖納澤爾

**聖納澤爾**（**Saint-Nazaire**）係法國盧華爾河區盧華爾-大西洋嘅副首府，人口約莫有7萬。
蒙沙足球會

**蒙沙足球會**（），係意大利蒙扎一間職業足球球會，依家踢緊意大利乙組足球聯賽。

## 榮譽
*英意盃冠軍：1976年

## 參考


## 連出去
*官方網站
聖日門昂離

**聖日門昂離**（**Saint-Germain-en-Laye**）係法國法蘭西島伊夫林嘅副首府，人口約莫有4萬。
紅娘 (1958年)

（或者**Hung Neung, The Matchmaker**）係1958年嘅一齣港產黑白古裝粵曲喜片，首先係龍圖將小說《西廂記》改編做粵劇《生紅娘》，再由《生紅娘》改編成電影，龍圖自己執導，芳艷芬、羅劍郎、羅艷卿、半日安主演。

## 情節
張君瑞邂逅崔鶯鶯，重同佢共訂鴛盟，可惜鶯鶯阿媽反口要鶯鶯嫁俾表哥鄭恆。鶯鶯個婢女紅娘於是幫佢兩個私會，又呃人話佢兩個米已成炊，鶯鶯阿媽無奈之下應承頭婚事但係有條件，就係要君瑞考到功名。鄭恆逼鶯鶯阿媽悔約，紅娘惟有頂包做新娘，剛好君瑞高中返嚟，最終同鶯鶯一齊。

## 演員陣容

## 參考
*
*紅娘 (1958)（香港影庫 HKMDB）
比比 (稱呼)

**Bibi**（）係波斯語、普什圖語、印地語-烏爾都語、孟加拉語對女人嘅尊稱。
## 睇埋
*BB (稱呼)
類:稱呼
安德烈亞·德爾·薩爾托

**安德烈亞·德爾·薩爾托**（）係一位來自佛羅倫斯嘅意大利畫家，佢嘅職業生涯喺高文藝復興同早期風格主義期間蓬勃發展。佢以出色嘅壁畫裝飾、祭壇畫、肖像畫、素描師同色彩師而聞名。 雖然喺佢生前被高度評價為（「無錯誤」），但佢死後嘅聲譽被其他藝術家例如達文西、米開朗基羅同拉斐爾所掩蓋。

## 參考資料
聖皮耶

**聖皮耶**（**Saint-Pierre**）係聖伯多祿嘅法文寫法，可以係：
*聖皮耶 (聖皮耶同密克隆)
*聖皮耶 (留尼旺)
2024年至2025年德國甲組足球聯賽

**2024年至2025年德國甲組足球聯賽**（）係第62屆德國甲組足球聯賽賽事。今屆德甲聯賽喺2024年8月23號開鑼。最後由拜仁慕尼黑攞冠軍。

## 參賽隊伍
2024–25年德國甲組足球聯賽參賽隊伍共有18支。

## 積分榜

## 對賽成績

## 升降班附加賽

;首回合

;次回合

## 參考


## 連出去
*官方網站
波爾多足球會

**波爾多足球會**（），係法國波爾多嘅一間職業足球球會，依家踢緊法國全國乙組聯賽。

## 榮譽
*法國甲組足球聯賽冠軍：1950年、1984年、1985年、1987年、1999年、2009年
*法國盃冠軍：1941年、1986年、1987年、2013年
*法國聯賽盃冠軍：2002年、2007年、2009年
*法國超級盃冠軍：1986年、2008年、2009年

## 參考


## 連出去
*官方網站
玄米茶

**玄米茶**係種起源自日本嘅茶，將綠茶茶葉撈埋烘焙過嘅紅米（玄米）一齊沖泡。
夏威夷漢堡飯

**夏威夷漢堡飯**（**Loco moco**）係夏威夷流行嘅一種飯餐，傳統係將白飯配漢堡扒、太陽蛋同肉汁，亦有好多唔同變種加咗唔同餸菜，譬如午餐肉、火腿、煙肉、肉腸等等。
## 睇埋
*夏威夷魚生飯
夏威夷魚生飯

**夏威夷蓋飯**（**Poke Bowl**）係夏威夷流行嘅一種飯餐，傳統係將切成一件件嘅魚生撈埋醬汁放喺白飯面頭，現代發展出額外加唔同餸菜。

## 睇埋
*夏威夷漢堡飯
日式煎餅

**日式煎餅**，臺灣又音譯做**仙貝**，係日本一種用白米整嘅餅乾，傳統上係將米餅放喺炭爐上煎，最後落少少豉油同味醂上色，通常配綠茶食。
西班牙墨汁海鮮飯

**西班牙墨汁海鮮飯**（**Arròs negre**），又叫**西班牙墨汁飯**、**西班牙墨魚飯**，係西班牙一種飯餐，特色係落咗墨魚墨汁，令成兜飯變成黑色，配料有墨魚同其他海鮮，有少少似西班牙海鮮飯。
茶漬飯

**茶漬飯**（）係日本一種湯飯，將綠茶、日式上湯同紫菜碎倒落碗有餸嘅白飯一齊食。
湯飯

**湯飯**係指將湯同白飯放埋同一個碗一齊食嘅菜式，大中華、日本、韓國都有呢種食法，譬如香港嘅鴨髀湯飯同日本嘅茶漬飯。
印尼黃薑飯

**印尼黃薑飯**（**Nasi kuning**）係印尼嘅一種飯餐，主要係用黃薑同椰漿去煮白飯，再配搭唔同餸菜放落同一隻碟度。
類:印尼飲食
泡菜炒飯

**泡菜炒飯**係韓國流行嘅一種炒飯，主要用到韓國泡菜去炒飯，亦可以加唔同餸菜，譬如午餐肉、火腿、煙肉等等。
裡應外合

《**裡應外合**》（**Inexternal**）係2024年上畫嘅港產片，由袁劍偉執導，張繼聰、楊天宇同馬思惠主演。

## 演員表
*張繼聰 飾 火龍
*楊天宇 飾 徐澤明
*馬思惠 飾 秋雲
*周家怡 飾 陳小姐
*余安安 飾 徐澤明亞媽
*藍靖 飾 龜伯
*莊鍶敏
*高戰
*張娜
給所有朋友們的歌

《**給所有朋友們的歌**》係由孫楠、董玉方、梁芒、韓冰填詞，孫楠作曲同演唱。呢首歌喺2021年8月25號以單曲形式發行。

## 參考資料
聲設計

**聲音設計**（），直譯**聲設計**，可以指兩種唔同嘅嘢：
* 音響設計，又叫音效設計：幫某啲項目設計音效
* 聲音編輯：利用數碼技術達致某種質感

## 註
聲音編輯

**聲音編輯**（），又叫**聲音設計**，喺音樂業界，特別係喺音樂製作，係指喺作曲或者編曲嘅過程中運用音樂技術，以達致某種質感，特別係傳統樂器做唔到嘅質感；用到嘅技巧包括將段聲反轉、用各種嘅效果器、殘響、合成器、將普通嘅聲處理到變成效果等等。

電子音樂會涉及到聲音編輯，但係聲音編輯並唔限於一般人心目中嘅電子音樂；例如，電影音樂會用到，流行音樂亦會用到。

## 參考資料

## 註

## 書目

*
水戶線

**水戶線**（）係東日本旅客鐵道（JR東日本）連接栃木縣小山市小山站同茨城縣笠間市友部站嘅鐵道路線（幹線）。
西柏林空中走廊

喺冷戰時期（1945年-1991年）嗰陣，西柏林空中走廊（德文：Berliner Luftkorridor），又叫做柏林走廊，係3個專門畀西方國家嘅民航機同軍機喺經東德領空由西德本土飛去西柏林嗰陣用嘅空中走廊。西柏林空中走廊由柏林空中安全中心管轄嘅。呢三個空中走廊嘅領空由美國、英國同法國嘅民航機，同埋屬於嗰啲國家軍隊嘅已登記軍機使用；執行飛去西柏林航班嘅機師都係呢三個國家護照嘅持有人。另外，波蘭航空由華沙經停東柏林紹納費爾德機場飛倫敦同巴黎嘅航班亦會用呢三個空中走廊。

## 史
西柏林空中走廊總共連接咗三個西柏林機場，分別係：柏林添普賀夫機場、柏林地哥機場、同埋柏林加道機場。

## 參考
動態同形式對等

喺語義學入面，**語義等效**係講緊「意思上同等」，做翻譯嗰陣成日都會諗呢樣嘢。語義等效最主要嘅類型係**動態對等**同**形式對等**（呢兩個詞係尤金·奈達創出嚟㗎）。呢兩種翻譯方法分別著重喺：
***動態對等**（）：傳達原文嘅意思
***形式對等**（）：喺譯文度保留原文嘅字詞同文法結構
奈達最初係為咗聖經翻譯先提出呢個區分。

### 動態對等
動態對等注重喺目標語言同文化背景度重現原文嘅意思，而唔係硬㩒原文嘅字面結構。

### 形式對等
形式對等就著重保留原文嘅語法結構同詞序，力求喺形式上同原文貼近。

## 參見
*翻譯目的
*新詞
東北本線

## '''東北本線'''（）係位於[[日本]][[關東地方|關東]]及[[東北地方]]嘅[[鐵路]]幹線，由[[東日本旅客鐵道]]（JR東日本）經營，起於[[東京都]][[千代田區]]嘅[[東京站]]，訖於[[岩手縣]][[盛岡市]]嘅[[盛岡站]]。

## 東北本線嘅路段係黑磯至盛岡段，而其他路段（即東京首都圈內部分）就會利用[[湘南新宿線|湘南新宿綫]]，[[宇都宮線]]和[[上野東京線]]直通[[橫須賀綫|橫須賀線]]嘅路段。

#### 主要行駛列車：（[[東海道本線|東海道線]]）E231系1000番台,E233系3000番台

#### （[[白河縣|白河]]至[[盛岡站|盛岡]]）701系100或5000番台,E721系
湘南新宿線

**湘南新宿線**（）係位於日本關東地方嘅區域鐵路運行系統，由東日本旅客鐵道（JR東日本）營運。
核素圖

**核素圖**（），係幅展示元素同位素嘅二維圖表。其中一維表示核素嘅中子數，另一維表示佢嘅質子數。
取代反應

**取代反應**（）係有機化學入面一類化學反應，將化合物嘅官能基取代咗做另一個。取代反應可以再分做親核取代反應、親電取代反應同自由基取代反應。
酸鹼反應

**酸鹼反應**（），係指酸同鹼溝埋一齊產生嘅化學反應，主要會出現中和反應，出鹽同水。
反應機制

**反應機制**（），係指化學反應入面順序每一步嘅基本反應。完整嘅反應機制需要睇埋反應物、催化劑、反應嘅立體化學、產物同埋各物質嘅用量。
吸收光譜學

**吸收光譜學**（），係光譜學嘅分支，專門研究電磁輻射嘅吸收，用電磁波譜方式整理成吸收光譜。
瑞士潮什麼

《**瑞士潮什麼**》（）係香港無綫電視嘅遊埠節目，由梁芷珮做主持，亦係佢嘅「潮什麼系列」第16輯作品，喺香港時間2024年10月14號到10月18號禮拜一到五22:30到23:05喺翡翠台播。呢個節目會介紹瑞士嘅新潮嘢。

## 每集內容

## 出面網頁
*瑞士潮什麼 | TVB 無綫電視
恆星分類

**恆星分類**（），係天文學入面類恆星嘅分類方法，主要係透過分析佢嘅光譜特徵，分成幾個光譜類型，再考慮埋絕對星等去判斷。
光譜類型

**光譜類型**（），係天文學嘅恆星分類主要用到嘅考慮因素，透過分析佢嘅光譜特徵，分成幾個類型。
新北市立新店高級中學

**新北市立新店高級中學**（，縮寫：**HTSH**），喺1992年成立，第一代代校名係**臺灣省立新店高級中學**，又叫做**新店高中**、**新高**。係間喺臺灣新北市新店區嘅市立高級中學。

## 學校史

* 呢間學校喺1992年成立，嗰陣嘅名叫做「**臺灣省立新店高級中學**」第一個校長係林生太先生。1995年成立咗音樂班。
* 2000年省立學校變咗隸屬，呢間學校改咗名做「**國立新店高級中學**」。
* 2013年 因應縣市升格，呢間學校改咗名做「**新北市立新店高級中學**」
* 2014年11月，呢間學校同日本千葉縣立國分高校簽訂咗姐妹校，12月同日本滋賀縣立米原高校簽訂咗姐妹校，2015年5月同馬來西亞吉隆坡循人中學簽訂咗姐妹校，2016年7月同韓國釜山養雲高校簽訂咗姐妹校。

### 歷任校長

## 學校象徵

### 校訓
新店高中嘅校訓係「愛與理想」。根據學校網站嘅資料，呢個校訓係由新店高中第一任校長林山太先生訂定嘅，希望可以吸引度優秀嘅學生入讀。

## 姊妹學校

* 日本千葉縣立國分高等學校
* 日本滋賀縣立米原高等學校
* 馬來西亞吉隆坡循人中學
* 韓國釜山養雲中學

## 校友

## 出面網頁

* 新北市立新店高級中學 
* 教育部中等教育司 
* 新店高中新課綱專區 

## 參考
把幸福拉近一點

《**把幸福拉近一點**》（英文：**Wish Comes True**），前名《**願望扭蛋機**》，係2024年上畫嘅港產片，由凌文龍、林明禎同林芊妤主演，凌志民執導。電影用甘迺迪氏症病人做主題。

## 演員一覽
*凌文龍 飾 張子威
*林明禎 飾 梁小菲
*林芊妤 飾 李羨文
*梁雍婷 飾 華女
*羅浩銘 飾 嘉謙
*黃浚銘 飾 明仔
*林嘉豪 飾 邦少
* 飾 詠嫻
*余安安 飾 潘醫生
*韓君婷
*譚偉權
*漢陽

## 出面網頁
鹿洞站 (光州)

**鹿洞站**（）係光州地鐵1號線嘅起點站，喺韓國光州廣域市東區。

## 車站結構
站體係1面1線側式月台嘅地面車站，等車月台有半密閉式嘅月台幕門。

### 月台配置

## 史

* 2004年4月28號：落成啟用。

## 車站附近

* 龍山車輛基地
* 鹿洞鎮
* 鹿洞橋

## 圖

File:Gwangju-metro-100-Nokdong-station-sign-20190522-061340.jpg|站名牌
File:Gwangju-metro-100-Nokdong-station-platform-20190522-061118.jpg|等車月台
File:Gwangju-metro-100-Nokdong-station-platform-20190522-061730.jpg|等車月台
File:Gwangju-metro-100-Nokdong-station-sign-20190522-061206.jpg|月台門資訊板


## 隔籬車站

; 光州廣域市都市鐵道公社
: ●光州都市鐵道1號線
:: **鹿洞（100）**－所台（101）
邪Mall

《**邪Mall**》（英文：**Possession Street**），係2024年上畫嘅港產片，由姜皓文、王家晴同楊偉倫主演，黎震龍執導。電影係套用死場做主要場景嘅殭屍電影。

## 演員一覽
*姜皓文 飾 森哥
*王家晴 飾 阿欣
*楊偉倫 飾 麥師傅
*蘇家樂 飾 信仔
*張榮祥 飾 彭叔
*吳嘉星 飾 美珠
*馮勉恆 飾 王生
*洪瑞珙 飾 阿天
*菁瑋 飾 王太
*阮德鏘 飾 芝爸
*陳穎蓉 飾 阿芝
*王雍泰 飾 阿傑
*陳逸寧 飾 森哥太太

## 軼事
*套戲入面嘅主要場景「全寶商場」，實際係喺長沙灣天悅廣場拍。

## 出面網頁
*
蒙彼利埃

**蒙彼利埃**（），係法國夢比利耶嘅一間職業足球球會，依家踢緊法國甲組足球聯賽‎。

## 榮譽
*法國甲組足球聯賽冠軍：2012年
*法國盃冠軍：1929年、1990年
*法國聯賽盃冠軍：1992年

## 參考


## 連出去
*官方網站
Chosen Family

《**Chosen Family**》係香港女子組合COLLAR嘅第11首單曲，由Goro Wong作曲，黃偉文填詞，喺2024年3月27號推出。
## 出面網頁
*
韓冰 (填詞人)

**韓冰**（），係中國填詞人。佢喺安徽界首出世。

## 填詞作品
*《給所有朋友們的歌》
*《同愛同在》

## 參考資料
聖伊天

**聖伊天**（），係法國聖德田嘅一間職業足球球會，依家踢緊法國甲組足球聯賽‎。

## 榮譽
*法國甲組足球聯賽冠軍：1957年、1964年、1967年、1968年、1969年、1970年、1974年、1975年、1976年、1981年
*法國盃冠軍：1962年、1968年、1970年、1974年、1975年、1977年
*法國聯賽盃冠軍：2013年
*法國超級盃冠軍：1957年、1962年、1967年、1968年、1969年

## 參考


## 連出去
*官方網站
花式足球

**花式足球**（**Freestyle football**）係用到足球波嘅花式雜技運動，係一項個人競技

，亦只需要細範圍嘅場地。
普拉提

**普拉提**（**Pilates**）係種健身運動，喺20世紀頭由德國人普拉提發明，有少少似瑜伽。
足球波

**足球波**（**Football**）係足球運動用到嘅波，標準由國際足球協會理事會規範。現代足球波係個32面體，由12塊正五邊形同20塊正六邊形組合而成。
斯特拉斯堡競賽會

**斯特拉斯堡競賽會**（），係法國斯特拉斯堡嘅一間職業足球球會，依家踢緊法國甲組足球聯賽‎。

## 榮譽
*法國甲組足球聯賽冠軍：1979年
*法國盃冠軍：1951年、1966年、2001年
*法國聯賽盃冠軍：1964年、1997年、2005年、2019年

## 參考


## 連出去
*官方網站
特攝

**特攝**（），係日本文化入面一類用到特殊攝影技術嘅影片，涉及好多特效，通常用科幻、戰爭、奇幻或者恐怖做題材。
江道海

**江道海**（**Benz Kong**，）係香港電影人，主要做動作指導，亦有客串做演員，2007年更第一次執導電影《雙子神偷》。
劉曉彤

**劉曉彤**（**Annabelle Lau**，）係香港女演員，1994年開始拍電影，1997年加入無綫電視拍電視劇，2004年同從事鞋業嚴氏生意人結婚。2006年下半年傳出懷孕消息後淡出娛樂圈。2023年創立「Belle醫姨」YouTube頻道，以輕鬆方法為大眾了解不同類型的最新資訊。

## 演出作品
### [[電視劇]]（[[無綫電視]]）

### [[電視節目]]（[[無綫電視]]）
*（1995-1996）
*歡樂今宵
* 第一季
## [[電影]]
*（1994）
*姊妹情深（1994）
*（1995）
*（1995）
*少年15/16時 (1996)
* (1997)
*大丈夫（2003）

## 參考

## 出面網頁
*
瑪姬

**瑪姬**（，），本名**張卓賢**，係香港廣播節目主持人，先後做過新城電台同DBC數碼電台主持，亦係一位專業司儀。佢2012年亦試過出歌做歌手，之後淡出樂壇，到2023年復出。

## 演出

### 電視節目（ViuTV）
*2024-2025年：《學界Create, Like and Share》主持

## 出面網頁
*
MongoDB

**MongoDB**係一種開源嘅NoSQL文檔數據庫，專為應對大量數據、高性能同靈活性需求而設計。MongoDB使用類似JSON嘅文檔格式儲存數據，噉樣令到數據結構更加靈活同豐富。MongoDB 提供咗一種靈活而且高效嘅方式嚟管理同儲存數據，特別適合需要快速開發同擴展嘅應用場景。佢嘅文檔導向數據模型同強大嘅查詢功能，幫助開發者能夠輕鬆處理複雜嘅數據需求。

## 歷史
MongoDB由MongoDB Inc.（當時係10gen團隊）喺2007年10月開發，2009年2月首度推出。2018年，MongoDB改成以伺服器端公眾特許條款分發，唔再屬於開源軟件。

## 特點
;文檔導向嘅存儲
MongoDB 將數據儲存為文檔，呢啲文檔由鍵值對組成，類似 JSON 對象。用戶可以自由定義數據嘅格式，而無需事先設計架構。

;高效能與擴展性
MongoDB 能夠處理大量數據，並且支持水平擴展（sharding），用戶可以透過將數據分佈到多個伺服器上嚟提高性能同儲存能力。

;強大嘅查詢語言
MongoDB 提供咗一種靈活嘅查詢語言，支持複雜嘅查詢操作，包括對內嵌文檔同數組嘅查詢。

;高可用性
MongoDB 嘅副本集功能提供自動故障轉移，確保數據嘅高可用性，對於需要持續運行嘅應用程序至關重要。

;靈活嘅數據模型
用戶可以隨時添加新嘅字段，而無需修改整個數據結構，呢個令到 MongoDB 特別適合於快速變化嘅應用場景。

## 使用情況
*網站同應用程序嘅後端數據儲存。
*大數據分析同即時數據處理。
*內容管理系統同電子商務平台。

## 優缺點
### 優點
*開發速度快：因為MongoDB嘅靈活數據模型，開發者可以快速構建同修改應用程序，而無需繁瑣嘅架構設計。
*良好嘅性能：適合處理大量嘅讀取同寫入操作，特別係喺大數據同即時數據分析嘅場景中。
*高可擴展性：支持水平擴展（sharding），用戶可以透過增加伺服器嚟擴展存儲同處理能力。
*靈活嘅查詢語言：提供多種查詢功能，支持複雜嘅查詢同數據檢索，包括對內嵌文檔嘅查詢。
*高可用性：副本集功能提供自動故障轉移，確保應用程序持續運行同數據安全。

### 缺點
*學習曲線：對於唔熟悉 NoSQL 嘅開發者，可能需要時間去適應新嘅數據模型同查詢語言。
*數據一致性：喺某啲情況下，由於MongoDB嘅分佈式特性，數據一致性管理可能變得複雜。
*內存需求：MongoDB 通常需要較多嘅內存嚟提高性能，呢個喺處理大型數據集時可能成為一個問題。
*事務支持：雖然 MongoDB 已經開始支持多文檔事務，但喺某啲複雜應用中，事務處理仍然唔及傳統關係型數據庫成熟。
*工具同生態系統：雖然有唔少工具可用，但喺某啲特定功能上，與傳統關係型數據庫嘅成熟度相比，可能仲有差距。

## 出面網頁
* 
*MongoDB 是什麼？5分鐘帶你了解 MongoDB 的5大特性與好處
蠕蟲程式

**蠕蟲程式**，又叫**電腦蠕蟲**（），係一種識自我複製去其他電腦嘅惡意程式。呢種程式通常透過電腦網絡傳播，利用安全漏洞入侵目標系統，再經受影響嘅電腦掃描並感染更多電腦。
莊豐嘉

**莊豐嘉**係臺灣傳媒人，曾擔任唔同媒體嘅工作，例如新頭殼總製作、中央社董事、中央社副總編輯兼國內中心主任、台灣日報總編輯等。

## 政治參與
喺2024年中華民國立法委員選舉，佢支持時代力量。之後喺2025年佢亦有支持由時代力量、台灣基進、小民參政歐巴桑聯盟同台灣綠黨嘅四黨聯合（後來命名為台灣前進陣線）。

## 參考來源
台灣日報

《**台灣日報**》，簡稱《台日》，公司全名為台灣報業股份有限公司，係台灣嘅一份綜合性日報，1964年10月25號創刊，2006年6月6號號刊。最後一任董事長係顏文閂，總社曾設喺台北市大安區信義路二段88號8樓，總社最後社址位於台中市西屯區文心路三段361號「台日大樓」。
顏文閂

**顏文閂**（1945年—），喺台灣高雄市出世，新聞界人士，曾經做過《聯合報》記者、《聯合報》採訪中心政治組召集人、《自立晚報》總編輯、《自由時報》總編輯兼社長、《台灣日報》董事長。
新頭殼

**Newtalk新聞**，原名**新頭殼**，係台灣「先驅媒體社會企業股份有限公司」所經營嘅一個新聞網路媒體，2009年9月1號上線。
范鶴言

**范鶴言**（1902年—1979年），台灣書畫家、金石學家、銀行家、報人。浙江省寧波人，字**禾安**，為台灣《聯合報》創辦人。
聯合報

《**聯合報**》係臺灣綜合性報紙，聯合報系核心事業之一。1951年9月16號創刊，由《民族報》負責人王惕吾與《經濟時報》負責人范鶴言、《全民日報》負責人林頂立共同創立。聯合報每日以繁體中文發行，同《自由時報》、《中國時報》合稱臺灣三大報。
哥約亞間區

**哥約亞間區** （）係墨西哥城嘅一個分區，屬於城市嘅「歷史中心」 呢個名嚟自那華茨文，意思應該係類似「郊狼嘅地頭」咁上下。個地方首先由阿斯達政府成立，靠住湖邊嘅位置。因為當地嘅特帕內克人反對阿斯達嘅統治，所以當西班牙帝國成立美洲殖民地嘅時候，受到當地人嘅支持，令呢個區域成為新西班牙喺1521-23年期間嘅首都。

隨住墨西哥獨立，哥約亞間一路到19世紀都係一個獨立嘅城市。到1857年，佢正式加入墨西哥城。再到1927年，墨西哥城分咗做16個區，哥約亞間成為咗其中一個。雖然笪地方已經城市化咗，不過仍然有部分地方保留住鄉郊嘅痕跡。特別喺星期六日，哥約亞間區都屬於當地嘅旅遊勝地。

## 參考

類:墨西哥城
會議展覽

**會議展覽**，簡稱**會展**（Meetings,  incentives, conferencing, conventions, exhibitions, events，簡稱 MICE），係指會議、展覽、獎勵旅遊同埋大型活動等集體性活動嘅簡稱。會展概念內涵係指喺一定地域空間，好多人聚集喺一齊形成嘅、定期或唔定期、制度或非制度嘅傳遞同交流信息嘅群眾性社會活動，會展概念嘅外延包括各種類型嘅博覽會、展覽展銷活動、大型會議、體育競技運動、文化活動、節慶活動等。 特定主題嘅會展係指圍繞特定主題集合多人喺特定時空嘅集聚交流活動。狹義嘅會展只係指展覽會同會議；廣義嘅會展係會議、展覽會、節事活動同獎勵旅遊嘅統稱。會議、展覽會、博覽會、交易會、展銷會、展示會等係會展活動嘅基本形式，世界博覽會係最典型嘅會展活動。

## 睇埋
*會議展覽中心
第6屆澳門行政長官選舉

2024年澳門特別行政區行政長官選舉喺2024年10月13號舉行，選出第六屆澳門特別行政區行政長官。第五任行政長官賀一誠喺2024年8月21號發表聲明，因健康原因放棄競逐連任。前終審法院院長岑浩輝係唯一參選人，以394票當選。

## 背景
2023年6月15號，澳門特別行政區政府宣布要修改《行政長官選舉法》同埋《澳門特別行政區立法會選舉法》，進行公開諮詢，諮詢期係45日。今次法律修訂包括完善資格審查機制、加強遏止違規行為同埋優化選舉管理流程三個方向。未來參選人嘅資格審查會由澳門特別行政區維護國家安全委員會負責，佢哋作出嘅決定唔可以聲明異議或者上訴；另外，如果有人公然煽動唔投票或者投白票、廢票，都會變成刑事不法行為。

2023年7月30號，為期45日嘅行政長官選舉法律修訂公開諮詢結束，特區政府公佈諮詢期間一共舉辦咗八場諮詢會，有超過1,367人次參加，其中118人發言。透過唔同途徑一共提交咗571份意見，包括6,112條具體意見同建議，當中涉及《行政長官選舉法》有2,439條，涉及《立法會選舉法》有3,673條。

媒體報道話，社會各界絕大部分人都贊同同支持特區政府修改《行政長官選舉法》嘅方向同內容，認為修法係必要同適時，對全面落實中共中央總書記習近平強調嘅「愛國者治澳」原則、貫徹總體國家安全觀、維護選舉管理秩序同保障居民行使選舉基本權利有幫助，確保澳門特別行政區繁榮穩定、長治久安。對於完善行政長官選舉嘅被提名人同行政長官選舉委員會委員參選人嘅資格審查機制，由國安委負責對「擁護《基本法》同效忠中華人民共和國或者其澳門特別行政區」進行資格審查，而管委會根據國安委嘅審查意見書作出唔具參選資格嘅決定亦唔可以聲明異議或者司法上訴，絕大部分意見都表示贊同，認為呢個係加強維護國家安全、全面落實「愛國者治澳」原則嘅必然要求，有利於維護《中華人民共和國憲法》同埋《澳門特別行政區基本法》所確立嘅澳門特別行政區憲制秩序。

2023年8月中旬，澳門特別行政區行政會完成咗討論《修改〈行政長官選舉法〉》法律草案，有關法案會送交立法會審議。法律嘅實施制度同埋執行機制會落實「愛國者治澳」原則，完善同優化行政長官選舉管理流程，法案同時包括拒絕簽署擁護聲明書就唔可以參選、由特區國安委審查並出具意見書同公然煽動唔投票或者投白票屬於刑事犯罪。

2023年10月16號，第七屆澳門立法會開始，《修改行政長官選舉法》法案喺立法會全體會議議一般性表決中全票通過。

類:2020年代澳門
類:2024年選舉
勒哈弗爾

**勒哈弗爾**（），係法國夏華嘅一間職業足球球會，依家踢緊法國甲組足球聯賽‎。

## 榮譽
*法國乙組足球聯賽‎冠軍：1938年、1959年、1985年、1991年、2008年、2023年
*法國盃冠軍：1959年
*法國超級盃冠軍：1959年

## 參考


## 連出去
*官方網站
原訟法庭

**原訟法庭**（**Court of First Instance** / **Trial court**）係處理頭一次審訊嘅法庭，同上訴法庭相對。
## 例
*高等法院原訟法庭 (香港)
伊巴體育會

**伊巴體育會**（），係西班牙伊巴嘅一間職業足球球會，依家踢緊西班牙乙組足球聯賽。

## 參考


## 連出去
*官方網站
*UEFA
科木

**科木**（）係意大利科莫一間職業足球球會，依家踢緊意大利甲組足球聯賽。

## 參考


## 連出去
*官方網站
約克鎮

**約克鎮**（），亦可以叫做**約克敦**，係美國維珍尼亞州嘅鎮，最出名就係響美國獨立戰爭期間，成為約克鎮圍城戰嘅所在地，令英軍最終投降。

類:維珍尼亞州
伍菁華

**伍菁華**係香港親中派醫學界人士，婦產科專科醫生，有時會喺《信報》等媒體寫文章提供醫療方面嘅意見。

## 資歷

* 香港大學內外全科醫學士
* 英國皇家婦產科醫學院院士
* 香港醫學專科學院院士（婦產科）
* 香港婦產科學院院士
* 香港婦產科學院生殖醫學分科認可証書

## 早年經歷
佢從1980年代開始執業，八九年取得香港婦產科學院院士資格，除咗喺中環開診所，仲喺幾間私家醫院(港安醫院、養和醫院、嘉諾撒醫院)掛單執業。

2005年，藍潔瑛身體檢查時，佢發現藍潔瑛有良性子宮瘤。

2011年佢曾經發生過一場車禍，撞到交通燈柱，受輕傷送院。

## 政治立場
佢係親中派人士，武漢肺炎香港疫情期間，佢有參與一個聯署，向內地援港醫療隊致敬，又曾經喺爭取民主同捍衛法治嘅香港反送中運動期間，參與醫療界支持當時執法表現備受爭議嘅香港警察嘅實名聯署。

## 爭議

### 對病人態度爭議
喺一啲網上論壇上面，佢被批評對病人嘅態度唔好。

### 醫療疏忽事件
廿年前，佢喺港安醫院處理一名外籍男嬰嘅時候，被指疑有醫療疏忽，導致男嬰受傷，後來嗰名男仔成年後入稟控告。

### 參與造假聯署
喺香港反送中運動期間，佢有參與支持警察嘅聯署，但嗰次聯署被質疑造假，因為有人發現部份簽名嘅人名根本唔喺全港西醫名冊入面。

## 參考來源
小民參政歐巴桑聯盟

**小民參政歐巴桑聯盟**，簡稱小歐盟，本來係一班台灣婦女喺2017年成立嘅政治組織，由台灣親子共學教育促進會成員組成，2019年改組為政黨，以「小民參政」為口號，關注兒童人權、親子友善、環境正義、性別平權、小民參政、勞工權利、動物保護同埋守護主權等政策議題。2024年立委選舉，佢哋喺不分區立委得票率位居全國第五。

## 部分主要人物

* 陳宛毓
MICE

**MICE**可以係：
* 老鼠嘅複數，齧齒目動物。
* 滑鼠嘅複數，係一種成日用嘅電腦輸入設備。
* 反間諜，金錢、意識形態、妥協同埋自我價值嘅簡稱。
* WMF檔案格式漏洞：係一個源於微軟Windows操作系統嘅漏洞，同埋圖元文件、圖像、程式碼同埋實施嘅簡稱。
* 會議展覽，會議、展覽、獎勵旅遊同埋大型活動等集體性活動嘅簡稱。
* 英國土木工程師學會成員，成員係個體土木工程師。
陳楚翰

**陳楚翰**係香港嘅親中派人士，擔任漳州市政協委員同漳州總會嘅青委會主任，亦係總會嘅副監事長。

## 政治立場
佢係香港親中派人士，喺2023年曾經呼籲人參與設立政治篩選，並大幅削減直選議席嘅2023年香港區議會選舉。佢主張對香港青少年進行愛國主義教育，亦參與推廣學習貫徹三中全會嘅活動。

## 參考來源
一男子因素

「**一男子因素**」係一個香港政治術語，源於香港免費電視牌照爭議期間出現。

2013年，政府宣布香港電視網絡未能獲得牌照，香港電視網絡因而被逼解僱公司與員工，而且宣布決定前公眾對佢哋嘅節目質素有一定預期，所以呢個決定引起社會嘅質疑。負責發牌事宜嘅蘇錦樑用「一籃子」因素作解釋，但並無清楚交代具體原因，並以行政會議保密制為由拒絕進一步說明。之後，網民開始用「一男子」因素嚟揶揄，指牌照事件其實係由當時嘅特首梁振英一人拍板決定，因為行政會議大部分成員對事件保持沉默或含糊回應，進一步加強咗呢個說法嘅可信度。

之後，有啲唔鍾意梁振英嘅人，例如係公民黨嘅余德寶，亦會用呢個字眼嚟揶揄梁振英。

去到2017年，蘇錦樑接受香港01訪問，就表示當時發出三個新嘅電視牌（即係包括香港電視網絡），但向行會力爭，但結果事與願違，而佢作為問責制一員，必須為政府嘅決定解畫，亦提到當時反對發三個牌嘅，就係梁振英。

## 參考來源